CELEX: 52013PC0078
Language: hu
Date: 2013-02-13
Title: Javaslat AZ EURÓPAI PARLAMENT ÉS A TANÁCS RENDELETE a fogyasztási cikkek biztonságosságáról, valamint a 87/357/EGK tanácsi irányelv és a 2001/95/EK irányelv hatályon kívül helyezéséről

|
			
		
		
		52013PC0078
		
			Javaslat AZ EURÓPAI PARLAMENT ÉS A TANÁCS RENDELETE a fogyasztási cikkek biztonságosságáról, valamint a 87/357/EGK tanácsi irányelv és a 2001/95/EK irányelv hatályon kívül helyezéséről /* COM/2013/078 final - 2013/0049 (COD) */
			
				
		
		
			
			   	INDOKOLÁS
1.           A JAVASLAT HÁTTERE
A biztonságos fogyasztási cikkek szabad mozgása az
Európai Unió egyik sarokköve. Az egységes piac egyik fontos pillére, amely
biztosítja, hogy a fogyasztók bizalmat tápláljanak az általuk megvásárolt
termékek iránt.
A fogyasztási cikkek biztonságosságáról szóló
jelen rendeletjavaslat, amely az általános termékbiztonságról szóló 2001/95/EK
európai parlamenti és tanácsi irányelv[1]
(a továbbiakban „általános termékbiztonságról szóló irányelv”) helyébe fog
lépni, az előállított, nem élelmiszer jellegű fogyasztási cikkekre
vonatkozik. Az általános termékbiztonságról szóló irányelvhez hasonlóan a
javasolt rendelet is előírja, hogy a fogyasztási cikkeknek
biztonságosaknak kell lenniük, bizonyos kötelezettségeket ró a gazdasági
szereplőkre, továbbá rendelkezéseket tartalmaz az általános biztonsági
követelményekkel kapcsolatos szabványok kidolgozására vonatkozóan.
A javasolt rendelet alkalmazása és az egyéb uniós
jogszabályokhoz való kapcsolódása azonban jelentős ésszerűsítésen és
egyszerűsítésen megy majd keresztül, miközben továbbra is biztosított lesz
a fogyasztók egészségének és biztonságának magas szintű védelme. 
A különböző uniós jogszabályokban (általános
termékbiztonságról szóló irányelv, a termékek forgalmazása tekintetében az
akkreditálás és piacfelügyelet előírásainak megállapításáról szóló
765/2008/EK rendelet[2]
és a fogyasztási cikkekre is kiterjedő ágazatspecifikus uniós harmonizációs
jogszabályok) lefektetett piacfelügyeleti szabályokban és a gazdasági
szereplőkre háruló kötelezettségekben mutatkozó átfedések zavart keltettek
úgy a gazdasági szereplők, mint a tagállami hatóságok oldalán, és
nagymértékben akadályozták az Unión belüli piacfelügyeleti tevékenységek
hatékonyságát.
A javaslat célja, hogy egyértelművé tegye a
fogyasztási cikkekre vonatkozó szabályozási keretet, figyelembe véve az utóbbi
évek jogalkotási fejleményeit, például a termékek forgalomba hozatalára
vonatkozó, 2008-ban elfogadott új jogi keretrendszert[3], az ágazatspecifikus uniós
harmonizációs jogszabályoknak az új keretrendszerrel való összehangolását[4], valamint az európai
szabványosításról szóló rendelet[5]
2013. január 1-jei hatálybalépését. 
A javaslat a „termékbiztonsági és piacfelügyeleti
csomag” részét képezi, amelyben megtalálható a piacfelügyeletről szóló
egységes rendeletre irányuló javaslat és egy, a 2013–2015 közötti
időszakra vonatkozó többéves piacfelügyeleti cselekvési terv is. Az egységes
piaci intézkedéscsomag (2011)[6]
olyan kezdeményezésként jelölte meg az általános termékbiztonságról szóló
irányelv felülvizsgálatát és a piacfelügyeleti terv elkészítését, amely
hozzájárulhat a növekedés serkentéséhez és a munkahelyteremtéshez. A 2012-ben
elfogadott II. egységes piaci intézkedéscsomag[7]
megerősíti, hogy a „termékbiztonsági és piacfelügyeleti csomag”
kulcsfontosságú intézkedés, amelynek célja „az EU-ban forgalmazott termékek
biztonságosságának javítása a termékbiztonság és a piacfelügyeleti szabályok
jobb koherenciája és érvényesítése révén”.
2.           AZ ÉRDEKELT FELEKKEL
FOLYTATOTT KONZULTÁCIÓK EREDMÉNYEI ÉS HATÁSVIZSGÁLATOK
2009 és 2011 között a Bizottság átfogó nyilvános
konzultációt folytatott az általános termékbiztonságról szóló irányelv
felülvizsgálatáról a hatásvizsgálat alkalmazási köre tekintetében. A
hatásvizsgálat alkalmazási körének meghatározása után a Bizottság megnyitotta a
nyilvános konzultációk második körét, amely az Unió termékbiztonsági
jogszabályainak négy legfontosabb fejlesztési területére összpontosít: i. nem
harmonizált termékek esetében a szabványok kötelező bevezetésének
eljárásai az általános termékbiztonságról szóló irányelv alapján, ii. a
biztonsági értékelések harmonizálása, iii. piacfelügyeleti együttműködés
és koordináció, az uniós riasztási rendszer (RAPEX) és az online értékesítési
csatornák működtetése tekintetében is, valamint iv. az „áruk szabad
mozgása” csomaggal való összehangolás.
A feltárt problémákra irányuló nyilvános
konzultáció második körére és a Bizottság által javasolt megoldások közlésére
2010 májusa és decembere között került sor. A Bizottság 2010. május 18. és
augusztus 20. között nyilvános internetes konzultációt tartott, amelynek
középpontjában az említett négy terület állt. A Bizottság négy konzultációs
dokumentummal kapcsolatban, kilenc online kérdőíven keresztül várta a
visszajelzéseket, az érdekelt felek különféle csoportjait megcélozva. 55
tagállami hatóság válaszolt, amelyek egy kivételével minden uniós tagállamot,
továbbá Norvégiát, Izlandot és Svájcot képviselték. A konzultációhoz különböző
egyéb érdekelt felek, köztük több mint harminc vállalkozói szervezet, tizenhét
fogyasztói szervezet és több mint ötven egyéni gazdasági szereplő (így
több kkv is) hozzájárult. A kilenc online kérdőívet összesen 305-en
töltötték ki. Ezenkívül tizenhárom vállalkozói és fogyasztói szervezet külön
állásfoglalást is beküldött. A konzultációs időszakban számos
prezentációra és közvetlen információcserére is sor került az érdekelt felek
(vállalkozói és fogyasztói szervezetek) részvételével.
A nyilvános konzultáció második körét egy, „Az
általános termékbiztonságról szóló irányelv felülvizsgálata” című
konferencia zárta 2010. december 1-jén, amelyen az érdekelt felek kifejtették
álláspontjukat a nyilvános internetes konzultáció legfontosabb
következtetéseivel kapcsolatban.
A nyilvános konzultáció harmadik körére 2011
januárja és márciusa között került sor. Ez az érdekeltekkel folytatott célzott
megbeszélések formájában zajlott az adott területek szakértőinek
részvételével. Ezeken a megbeszéléseken strukturális kérdések kerültek szóba,
beleértve a piacfelügyeleti koordináció megszervezését, a gazdasági
szereplők kötelezettségeinek (különösen a nyomonkövethetőségi
kötelezettségeknek) újradefiniálásából származó hatásokat, az európai
szabványoknak az általános termékbiztonságról szóló irányelv szerinti
megalkotásához vezető megbízások elkészítését, valamint a nem élelmiszer
jellegű termékekre vonatkozó biztonsági szabályok világos és érthető
szerkezetének kialakítási módját.
A nyilvános konzultációs folyamat és az érdekelt
felekkel folytatott párbeszéd egyik eredménye az volt, hogy a piacfelügyeleti
szabályokat a jelenlegi általános termékbiztonságról szóló irányelvből át
kell emelni egy új, önálló piacfelügyeleti rendeletbe, amelyet az általános
termékbiztonságról szóló irányelv felülvizsgálatára vonatkozó jelen javaslattal
egyidejűleg kell kidolgozni és elfogadni.
Így a Bizottság által készített hatásvizsgálat a
jelen javaslathoz és az új piacfelügyeleti rendeletre vonatkozó javaslathoz
kapcsolódó témákkal egyaránt foglalkozik. A Bizottság hatásvizsgálati testülete
2012 szeptemberében kedvező véleményt alkotott.
3.           A JAVASLAT JOGI ELEMEI
·                        
Hatály és fogalommeghatározások
A javasolt rendelet világosan elhatárolja
alkalmazási körét az ágazatspecifikus uniós harmonizációs jogszabályoktól. Míg
az általános alapelv, mely szerint minden nem élelmiszer jellegű terméknek
biztonságosnak kell lennie, mindenkire érvényes, a gazdasági szereplőkre
vonatkozó részletes kötelezettségek csak azokat a szereplőket terhelik,
akik nem esnek valamely termékágazat harmonizációs jogszabályaiban előírt
megfelelő kötelezettségek hatálya alá. A Bizottság azt tervezi, hogy
útmutatók készítésével segít a vállalkozásoknak, különösen a kis- és
középvállalkozásoknak annak megállapításában, hogy mely jogszabályok
vonatkoznak az általuk gyártott vagy forgalmazott fogyasztási cikkekre.
A fogalommeghatározásokkal foglalkozó rész
frissült, és megfelelő esetben összhangba került a termékek forgalomba
hozatalának új jogi keretrendszerével[8].
·                        
Általános biztonsági kötelezettségek és a
gazdasági szereplők kötelezettségei
Az uniós piacon forgalomba hozott vagy
forgalmazott fogyasztási cikkek biztonságosságára vonatkozó követelmény az
uniós termékbiztonsági jogszabályok egyik alappillére. Ez az általános
termékbiztonsági követelmény, amelyet már az általános termékbiztonságról szóló
irányelv is lefektetett, továbbra is érvényes. Gyakorlati alkalmazása azonban
jelentősen leegyszerűsödik azáltal, hogy egyértelmű kapcsolódási
pontok jönnek létre az ágazatspecifikus jogszabályokkal, és egyszerűbbé
válnak a szabványokkal kapcsolatos szabályok. 
A személyek egészségét és biztonságát szavatolni
kívánó ágazatspecifikus uniós harmonizációs jogszabályoknak megfelelő
fogyasztási cikkek a jelen javasolt rendelet értelmében biztonságosnak
vélelmezendők. Amennyiben e fogyasztási cikkek nem felelnek meg az
alkalmazandó harmonizációs jogszabályoknak, a biztonság tekintetében
kedvező vélelmezés nem vonatkozik rájuk, a helyzet azonban a leendő
egységes piacfelügyeleti rendelettel összefüggésben alkalmazott
ágazatspecifikus jogszabályok alapján orvosolható. 
A javaslat ezenkívül megállapítja a fogyasztási
cikkek értékesítési láncában részt vevő gazdasági szereplők (gyártók,
importőrök, forgalmazók) alapvető kötelezettségeit, amennyiben e
szereplőkre nem vonatkoznak az ágazatspecifikus uniós harmonizációs
jogszabályok szerinti megfelelő követelmények. A kötelezettségek a
termékek forgalomba hozatalának közös keretrendszeréről szóló, 2008.
július 9-i 768/2008/EK európai parlamenti és tanácsi határozatban[9] foglalt
referenciarendelkezéseken alapulnak, és egyebek mellett a nem biztonságos
termékek címkézésével, azonosításával és a végrehajtandó kiigazító
intézkedésekkel, valamint az illetékes hatóságok tájékoztatásával kapcsolatos
területekre terjednek ki. A gyártók a termékeikhez társuló esetleges
kockázatnak megfelelő mértékben kötelesek lesznek műszaki
dokumentációt készíteni termékeikről, amelynek tartalmaznia kell mindazon
információkat, amelyekkel bizonyítható, hogy a termék biztonságos.
Szintén a 768/2008/EK határozat alapján a javaslat
előírja, hogy a gazdasági szereplőknek azonosítani kell tudniuk
azokat a szereplőket, akik nekik szállították, illetve akiknek ők
maguk szállították a terméket. Indokolt esetben a bizonyos terméktípusokkal
kapcsolatos eredendő kockázatok miatt a Bizottságot fel kell hatalmazni
olyan intézkedések meghozatalára, amelyek arra kötelezik a gazdasági
szereplőket, hogy elektronikus nyomonkövetési rendszert hozzanak létre,
illetve ilyet használjanak.
·                        
Az európai szabványok használata
Az általános termékbiztonságról szóló irányelvhez
hasonlóan az új rendeletre vonatkozó javaslat is szabványokkal kívánja
elősegíteni az általános biztonsági követelmény megvalósítását. A
meglévő európai szabványok azonosításának folyamata, illetve azon európai
szabványok kidolgozásának igénylése, amelyek alapján vélelmezhető, hogy
egy termék biztonságos, jelentősen leegyszerűsödik, és összhangba
kerül az 1025/2012/EU rendelettel, amely új, átfogó keretet biztosít az európai
szabványosításhoz[10].
Ez az eljárás megerősíti, hogy a Bizottság nagy jelentőséget
tulajdonít a társszabályozás módszerének, és a javasolt rendelet alkalmazását
az európai szabványok használatának ösztönzésével támogatja. 
·                        
A piacfelügyeleti és a RAPEX-szabályok átemelése
az új piacfelügyeleti rendeletbe
A valamennyi termékre – ideértve a harmonizált és
nem harmonizált, illetve a fogyasztók és szakmai felhasználók általi
használatra tervezett termékeket is – kiterjedő piacfelügyelet
erősítésének és ésszerűsítésének céljával összhangban a jelenleg az
általános termékbiztonságról szóló irányelvben foglalt piacfelügyeleti és
RAPEX-rendelkezések átkerülnek az új, egységes piacfelügyeleti rendeletre
vonatkozó javaslatba. Az új rendelet olyan egyszintű rendszert hozna
létre, amelyben minden piacfelügyeleti előírást egyetlen jogszabály foglal
össze, és amelyben a RAPEX lesz a veszélyt jelentő termékekkel kapcsolatos
egyetlen riasztási rendszer. További információk a termékek piaci
felügyeletéről szóló rendeletjavaslatban találhatók.
·                        
Az Unió kompetenciája, szubszidiaritás,
arányosság és jogi forma
A javaslat az Európai Unió működéséről
szóló szerződés (EUMSZ) 114. cikkén alapul, amely egyúttal a belső
piac létrehozásának és működésének jogalapját képezi, és amelyre a
jelenleg hatályos általános termékbiztonságról szóló irányelv is épül. A
termékbiztonság szabályozása során az Unió az EUMSZ 4. cikkének (2) bekezdése
szerinti megosztott hatásköreit gyakorolja.
A termékek szabad mozgását biztosító belső
piacon a termékbiztonságra vonatkozó szabályok csak uniós szinten alkalmazhatók
hatékonyan. Minderre a magas szintű fogyasztóvédelem biztosítása érdekében
(az EUMSZ 169. cikkének megfelelően), valamint azért van szükség, hogy
megakadályozható legyen, hogy a tagállamok eltérő termékszabályozásokat fogadjanak
el, ami az egységes piac széttagolódását eredményezné. Az Európai Unióról szóló
szerződés 5. cikkében foglalt arányosság és szubszidiaritás elvének
megfelelően ez a javaslat nem lépi túl a szóban forgó célkitűzések
eléréséhez szükséges mértéket.
A javaslat formája: rendelet. Ez a megfelelő
jogi eszköz, mivel világos és részletes szabályokat ír elő, amelyek az
egész Unióban egységes módon és egyidejűleg lesznek alkalmazhatók.
Segítségével elkerülhető a tagállamok általi eltérő átültetés, amely
az egészség és biztonság védelmi szintjét tekintve különbségekhez vezetne, és
akadályozná a belső piac működését. A tagállami átültető
intézkedések felváltásának jelentős egyszerűsítő hatása is van,
ugyanis lehetővé teszi a gazdasági szereplők számára, hogy egyetlen
szabályozási keret alapján végezzék üzleti tevékenységeiket, nem pedig a
különböző tagállami jogszabályok alapján.
·                        
Alapjogok 
Az EU Alapjogi Chartájával összhangban a javaslat
az uniós piacon forgalmazott fogyasztási cikkek magas szintű biztonságosságának
biztosításával az emberi egészség és a fogyasztók magas szintű védelmére
(a charta 35. és 38. cikke) törekszik. A javaslat kihat a gazdasági
szereplők vállalkozási szabadságára (16. cikk), de a termékek magas
szintű biztonságossága csak a fogyasztási cikkek gyártói, importőrei
és forgalmazói számára előírt kötelezettségek révén garantálható.
4.           KÖLTSÉGVETÉSI VONZAT
A javaslatnak csak annyiban van költségvetési
vonzata, amennyiben az az általános termékbiztonságról szóló irányelv
formájában már az uniós joganyag részét képező rendelet szabályszerű
alkalmazásából adódik. A költségvetési vonzatok a jelenlegi és javasolt
programokban már szerepelnek, és azok figyelembe veszik a Bizottság új többéves
pénzügyi keretre vonatkozó javaslatát. A részletes adatokat a javaslathoz
mellékelt pénzügyi kimutatás tartalmazza.
5.           EGYSZERŰSÍTÉS ÉS
INTELLIGENS SZABÁLYOZÁS
A jelen javaslat hozzájárul az uniós jogszabályok
egyszerűsítéséhez, és összhangban van az intelligens szabályozás elveivel.
A javaslat elkészítésekor a Bizottság számba vette a termékek biztonságát
szavatolni kívánó ágazatspecifikus jogszabályok jelentős fejlődését,
amelyek általában nem tesznek különbséget aszerint, hogy a hatályuk alá tartozó
termékeket fogyasztók vagy szakmai felhasználók általi használatra tervezték-e.
A 10–15 évvel ezelőtti helyzettel szemben ma már nincs szükség arra, hogy
az ágazatspecifikus jogszabályok hatálya alá eső gazdasági
szereplőkre a kötelezettségeknek egy második rétege is háruljon. Az
ágazatspecifikus jogszabályok által le nem fedett fogyasztási cikkeket gyártó,
importáló és forgalmazó szereplők kötelezettségei ugyanakkor jelentős
mértékben igazodnak a harmonizált termékekre vonatkozó kötelezettségekhez. 
Ezzel a módszerrel csökkenthetők a
vállalkozások, különösen a kis- és középvállalkozások adminisztratív terhei és
megfelelőségi költségei. A jövőben ezek a szervezetek egyszerűen
azonosíthatják az általuk gyakorolt kereskedelmi tevékenységre vonatkozó
szabályokat, és megtakaríthatnak számos, a jogbizonytalanságból fakadó költséget.
A javasolt rendelet tárgyából és céljából adódóan
a 2003/361/EK bizottsági ajánlásban[11]
meghatározott mikrovállalkozások sem mentesülhetnek a rendelet előírásai
alól, mert a személyek egészségének és biztonságának védelmét célzó szabályokat
a gazdasági szereplők méretétől függetlenül be kell tartani.
Ugyanakkor vélhetően a mikrovállalkozások látják majd a legtöbb hasznát az
új jogszabályban megvalósuló egyszerűsítésnek, amely alkalmas a cél
elérésére, és két elavult irányelvet vált fel. A Bizottság elkötelezi magát
amellett, hogy a vállalkozásoknak – különösen a kis- és középvállalkozásoknak –
és a fogyasztóknak további útmutatást adjon, így segítve őket jogaik és
kötelezettségeik egyszerű azonosításában. 
2013/0049 (COD)
Javaslat
AZ EURÓPAI PARLAMENT ÉS A TANÁCS
RENDELETE
a fogyasztási cikkek biztonságosságáról,
valamint a 87/357/EGK tanácsi irányelv és a 2001/95/EK irányelv hatályon kívül
helyezéséről 
(EGT-vonatkozású szöveg)
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak 114. cikkére,
tekintettel az Európai Bizottság javaslatára,
a jogalkotási aktus tervezetének a nemzeti
parlamentek számára való megküldését követően,
tekintettel az Európai Gazdasági és Szociális
Bizottság véleményére[12],

rendes jogalkotási eljárás keretében,
mivel:
(1)       Az általános
termékbiztonságról szóló, 2001. december 3-i 2001/95/EK európai parlamenti és
tanácsi irányelv[13]
előírja, hogy a fogyasztási cikkeknek biztonságosaknak kell lenniük,
valamint hogy a tagállamok piacfelügyeleti hatóságainak fel kell lépniük a
veszélyes termékek ellen, és ennek érdekében információcserét kell folytatniuk
a Közösségi Gyors Tájékoztatási Rendszeren (RAPEX) keresztül. A 2001/95/EK
irányelvet alapvető felülvizsgálat alá kell vonni annak érdekében, hogy
hatékonyabban alkalmazható legyen, és összhangba kerüljön uniós jogszabályi
változásokkal a piacfelügyelet, a gazdasági szereplőkre háruló
kötelezettségek és a szabványosítás terén. Az egyértelműség érdekében ez a
rendelet hatályon kívül helyezi a 2001/95/EK irányelvet, és annak helyébe lép.
(2)       A megfelelő jogi eszköz
a rendelet, mivel világos és részletes szabályokat ír elő, amelyek nem
adnak teret arra, hogy a tagállamok a jogszabályt egymástól eltérően
ültetessék át. A rendelet a jogi követelmények egyidejű uniós szintű
alkalmazhatóságát is biztosítja.
(3)       A jelen rendeletnek hozzá
kell járulnia az EUMSZ 169. cikkében említett célok megvalósításához. Különösen
törekednie kell a belső piac működésének biztosítására a fogyasztók
általi használatra tervezett termékek esetében oly módon, hogy egységes
szabályokat állít fel az általános biztonsági követelményekre, az értékelési
kritériumokra és a gazdasági szereplők kötelezettségeire vonatkozóan.
Mivel a piacfelügyeleti szabályokat, beleértve a RAPEX-szel kapcsolatos
szabályokat is [a termékek piaci felügyeletéről szóló] […/…/EU]
rendelet[14]
tartalmazza, amely a jelen rendelet hatálya alá tartozó termékekre is
vonatkozik, ebben a rendeletben nincs szükség további rendelkezésekre a piaci
felügyelet vagy a RAPEX vonatkozásában.
(4)       Az élelmiszerekre,
takarmányokra és kapcsolódó területekre vonatkozó uniós jogszabályok külön
meghatározzák a hatályuk alá tartozó termékek biztonságát szavatoló jogi
rendszert. Ezért e rendelet az említett termékekre nem vonatkozik, kivéve
azokat az anyagokat és tárgyakat, amelyek rendeltetésszerűen
élelmiszerekkel kerülnek kapcsolatba, feltéve hogy az élelmiszerekkel
rendeltetésszerűen érintkezésbe kerülő anyagokról és tárgyakról
szóló, 2004. október 27-i 1935/2004/EK európai parlamenti és tanácsi rendelet[15] vagy más, csak élelmiszerekkel
kapcsolatos vegyi és biológiai kockázatokkal foglalkozó élelmiszer-specifikus
jogszabályok által nem szabályozott kockázatokról van szó.
(5)       A gyógyszereket forgalomba
hozatal előtti értékelésnek kell alávetni, amely egy speciális
kockázat-haszon elemzést is magában foglal. Ezért ezeket a termékeket e
rendelet alkalmazási köréből teljesen ki kell zárni.
(6)       Ez a rendelet nem
alkalmazandó a szolgáltatásokra. Ugyanakkor a fogyasztók egészségének és
biztonságának szavatolása érdekében a fogyasztók számára a nekik nyújtott
szolgáltatás összefüggésében szállított vagy forgalmazott termékek tekintetében
alkalmazni kell, beleértve azokat a termékeket is, amelyeknek a fogyasztók
közvetlenül ki vannak téve egy szolgáltatás nyújtása során. Nem tartoznak e
rendelet hatálya alá a fogyasztók által közlekedésre és utazásra használt, a
szolgáltatást nyújtó által működtetett berendezések, mivel azokat a
nyújtott szolgáltatás biztonságával összefüggésben kell kezelni. 
(7)       Az adott termékeket vagy
termékkategóriákat szabályozó ágazatspecifikus uniós harmonizációs jogszabályok
kidolgozása ellenére gyakorlatilag lehetetlen minden létező vagy
később kifejlesztésre kerülő fogyasztási cikkre kiterjedő uniós
jogszabályt alkotni. Ezért a hiányosságok pótlása és a más módon nem
biztosított fogyasztóvédelem biztosítása érdekében továbbra is szükség van egy
horizontális jellegű jogszabályi keretre, különös tekintettel a fogyasztók
egészségének és biztonságának magas szintű, az EUMSZ 114. és 169. cikke
szerinti védelmére.
(8)       Az e rendelet hatálya alá
tartozó fogyasztási cikkek tekintetében a rendelet különböző részeinek
alkalmazási körét világosan el kell határolni az ágazatspecifikus uniós
harmonizációs jogszabályoktól. Míg az általános termékbiztonsági követelmény és
az ahhoz kapcsolódó rendelkezések minden fogyasztási cikkre vonatkoznak, a
gazdasági szereplők kötelezettségei nem alkalmazandók azokban az
esetekben, amikor uniós harmonizációs jogszabályok – például a kozmetikai
termékekkel, játékokkal, elektromos készülékekkel és építőipari termékekkel
kapcsolatos uniós jogszabályok – egyenértékű kötelezettségeket írnak
elő.
(9)       E rendeletnek és az
ágazatspecifikus uniós harmonizációs jogszabályoknak a gazdasági szereplők
konkrét kötelezettségei tekintetében történő összehangolása érdekében a
gyártókra, a meghatalmazott képviselőkre, az importőrökre és a
forgalmazókra vonatkozó rendelkezéseknek a termékek forgalomba hozatalának
közös keretrendszeréről szóló, 2008. július 9-i 768/2008/EK európai
parlamenti és tanácsi határozat[16]
referenciarendelkezésein kell alapulnia.
(10)     E rendelet alkalmazási köre
nem korlátozható a fogyasztási cikkek egyetlen értékesítési módszerére sem, így
a távértékesítés is a hatálya alá tartozik. 
(11)     E rendelet az értékesítési
láncba kereskedelmi tevékenység keretében visszakerülő használt termékekre
is vonatkozik, kivéve az olyan használt termékeket, amelyeknél a fogyasztó
ésszerűen nem várhatja el, hogy azok eleget tegyenek az aktuális
biztonsági követelményeknek (pl. régiségek).
(12)     E rendelet vonatkozik továbbá
azokra a fogyasztási cikkekre, amelyek ugyan nem élelmiszerek, de hasonlítanak
az élelmiszerekre és könnyen összetéveszthetők azokkal, így egyes
fogyasztók, különösen a gyermekek, a szájukba vehetik, szopogathatják vagy
lenyelhetik őket, aminek nyomán például fulladás, mérgezés, illetve az
emésztőrendszer perforációja vagy elzáródása következhet be. Az ilyen,
élelmiszerekre hasonlító termékeket eddig a másnak látszó, és ezáltal a
fogyasztók egészségét vagy biztonságát veszélyeztető termékekre vonatkozó
tagállami jogszabályok közelítéséről szóló, 1987. június 25-i 87/357/EGK
tanácsi irányelv[17]
szabályozta, amelyet hatályon kívül kell helyezni.
(13)     A termékek biztonságát
valamennyi fontos szempont – különösen az érintett termékek sajátosságai és
kiszerelése, valamint a termékeket valószínűleg használó fogyasztói
csoportok (különös tekintettel az olyan kiszolgáltatott fogyasztói csoportokra,
mint a gyermekek, az idősek és a fogyatékossággal élő személyek) –
figyelembevételével kell értékelni.
(14)     Az egymást átfedő
biztonsági követelmények és az egyéb uniós jogszabályokkal való ütközések
elkerülése érdekében a személyek egészségét és biztonságát szavatolni kívánó
ágazatspecifikus uniós harmonizációs jogszabályoknak megfelelő termékek a
jelen javasolt rendelet értelmében biztonságosnak vélelmezendők.
(15)     A gazdasági szereplőknek
az értékesítési láncban betöltött szerepüktől függően
felelősséget kell viselniük a termékek megfelelőségéért a fogyasztók
egészségének és biztonságának magas szintű védelme érdekében.
(16)     Az ellátási és értékesítési
láncba bekapcsolódó valamennyi gazdasági szereplőnek meg kell hoznia a
megfelelő intézkedéseket annak biztosítására, hogy csak olyan termékeket
forgalmazzanak, amelyek biztonságosak és megfelelnek e rendelet
előírásainak. Az egyes szereplőkhöz rendelt szerepkörhöz tartozó
kötelezettségeket egyértelműen és arányosan kell elosztani az ellátási és
az értékesítési folyamatban.
(17)     Az importőrök
felelősséget viselnek azért, hogy az általuk az uniós piacon forgalomba
hozott, harmadik országból származó termékek eleget tegyenek e rendelet
követelményeinek. Ezért az importőrök konkrét kötelezettségeit bele kell
foglalni ebbe a rendeletbe.
(18)     A gyártó vagy az importőr
által forgalomba hozott termékeket a forgalmazó forgalmazza, akinek
megfelelő gondossággal kell eljárnia, hogy a terméket olyan módon kezelje,
hogy azzal ne befolyásolja hátrányosan a termék e rendeletnek való
megfelelését.
(19)     Minden olyan gazdasági
szereplőt, aki saját neve vagy védjegye alatt egy terméket forgalomba hoz,
illetve akként módosít, hogy azzal befolyásolja az e rendeletben előírt
követelményeknek való megfelelést, gyártónak kell tekinteni; e gazdasági
szereplőnek vállalnia kell a gyártót terhelő kötelezettségeket.
(20)     A termékek azonosíthatóságának
és nyomon követhetőségének a teljes értékesítési láncban való biztosítása
elősegíti a gazdasági szereplők azonosítását és a nem biztonságos
termékek elleni megfelelő kiigazító intézkedések meghozatalát (például
célzott visszahívások). Ily módon a termékek azonosíthatósága és nyomon
követhetősége révén a fogyasztók és a gazdasági szereplők pontos
tájékoztatást kapnak a nem biztonságos termékekről, amivel javítható a
piacba vetett bizalom és elkerülhetők a kereskedelem szükségtelen zavarai.
Ezért a termékeken fel kell tüntetni azokat az információkat, amelyek
lehetővé teszik az azonosításukat, illetve a gyártó és adott esetben az
importőr azonosítását. A gyártóknak emellett termékeikre vonatkozó
műszaki dokumentációt kell készíteniük; ennek érdekében a legmegfelelőbb
és legköltséghatékonyabb lehetőséggel (például elektronikus módszerrel)
élhetnek. Ezen túlmenően a gazdasági szereplőknek tudniuk kell
azonosítani azokat a szereplőket, akik nekik szállítottak, illetve akiknek
ők maguk szállítottak egy-egy terméket. A személyes adatok e rendelet
céljaira történő feldolgozása tekintetében alkalmazni kell a személyes
adatok feldolgozása vonatkozásában az egyének védelméről és az ilyen
adatok szabad áramlásáról szóló, 1995. október 24-i 95/46/EK európai parlamenti
és tanácsi irányelvet[18].
(21)     A származás jelzése kiegészíti
a gyártó nevével és címével kapcsolatos alapvető nyomonkövethetőségi
követelményeket. A származási ország feltüntetése segít a termék tényleges
gyártási helyének megállapításában azokban az esetekben, amikor a gyártóval nem
lehet kapcsolatba lépni, vagy a megadott cím nem egyezik meg a tényleges
gyártási hellyel. Az ilyen információk megkönnyíthetik a piacfelügyeleti
hatóságok számára, hogy megállapítsák a termék tényleges gyártási helyét,
emellett pedig a megfelelő válaszintézkedés érdekében lehetővé teszik
a két- vagy többoldalú termékbiztonsági együttműködés keretében
történő kapcsolatfelvételt a származási országok hatóságaival.
(22)     A jelen rendeletben
előírt általános biztonsági követelmény hatékony és egységes alkalmazásának
megkönnyítése érdekében fontos bizonyos termékekre és veszélyekre vonatkozó
európai szabványok alkalmazása oly módon, hogy azokról a termékekről,
amelyek megfelelnek valamely az Európai Unió Hivatalos Lapjában
hivatkozott európai szabványnak, vélelmezendő, hogy az említett
követelménynek is megfelelnek. 
(23)     Amennyiben a Bizottság úgy
ítéli meg, hogy szükség van egy olyan európai szabványra, amely szavatolja
bizonyos termékeknek a jelen rendelettel előírt általános biztonsági
követelménynek való megfelelését, az európai szabványosításról szóló, 2012.
október 25-i 1025/2012/EU európai parlamenti és tanácsi rendelet[19] szerint fel kell kérnie egy
vagy több európai szabványügyi szervezetet ara, hogy kidolgozzon vagy
megnevezzen egy olyan szabványt, amely biztosítja, hogy az annak megfelelő
termékek biztonságosnak vélelmezhetők. Az ilyen európai szabványokra
vonatkozó hivatkozásokat közzé kell tenni az Európai Unió Hivatalos Lapjában.
(24)     Az e rendeletben foglaltakat
elősegítő európai szabványok igénylésével, illetve az azokkal
szembeni hivatalos kifogásokkal kapcsolatos eljárásokat ebben a rendeletben
kell meghatározni, és össze kell hangolni az 1025/2012/EU rendelettel. Az
európai szabványokkal kapcsolatos kérdések általános összhangjának biztosítása céljából
az európai szabványok iránti felkéréseket vagy az európai szabványokkal
szembeni kifogásokat – a fogyasztási cikkek biztonságosságával foglalkozó
tagállami szakértőkkel folytatott megfelelő konzultációkat
követően – az ezzel a rendelettel létrehozott bizottság elé kell
terjeszteni. 
(25)     Azon európai szabványoknak,
amelyek hivatkozásait a 2001/95/EK irányelvnek megfelelően közzétették,
továbbra is alapot kell jelenteniük az általános biztonsági követelménynek való
megfelelés vélelmezéséhez. A Bizottság által a 2001/95/EK irányelvnek
megfelelően kiadott szabványosítási megbízások az ennek a rendeletnek
megfelelően benyújtott szabványosítási felkérésnek tekintendők. 
(26)     Amennyiben nem állnak
rendelkezésre a termékek biztonságosságának értékelésére alkalmas
megfelelő európai szabványok vagy más elfogadott eszközök, a
termékbiztonság értékelésekor az EUMSZ 292. cikke alapján e célra elfogadott
bizottsági ajánlásokat kell tekintetbe venni.
(27)     E rendelet végrehajtása
egységes feltételeinek biztosítása érdekében a Bizottságra végrehajtási
hatásköröket kell ruházni a veszélyt jelentő termékekkel kapcsolatos, a
piacfelügyeleti hatóságok tájékoztatásának kötelezettsége alóli mentesség
tekintetében, az adathordozó-típus és annak a terméken való, a nyomonkövetési
rendszer céljaira történő elhelyezése tekintetében, az európai
szabványügyi szervezeteknek címzett szabványosítási felkérések tekintetében,
valamint az európai szabványokkal szembeni hivatalos kifogásokkal kapcsolatos
döntések tekintetében. Ezeket a hatásköröket a Bizottság végrehajtási
hatásköreinek gyakorlására vonatkozó tagállami ellenőrzési mechanizmusok
szabályainak és általános elveinek megállapításáról szóló, 2011. február 16-i
182/2011/EU európai parlamenti és tanácsi rendeletnek[20] megfelelően kell
gyakorolni.
(28)     A tanácsadó bizottsági
eljárást kell alkalmazni az európai szabványokkal szembeni kifogásokra
vonatkozó végrehajtási jogi aktusok elfogadása vonatkozásában, illetve abban az
esetben, ha az érintett európai szabványok hivatkozásait az Európai Unió
Hivatalos Lapjában még nem tették közzé, mivel az adott szabvány még nem
vezetett az e rendeletben meghatározott általános biztonsági követelménynek
való megfelelés vélelmezéséhez.
(29)     A fogyasztók egészségének és
biztonságának magas szintű védelme érdekében a jogi aktusoknak az EUMSZ
290. cikkével összhangban történő elfogadására vonatkozó hatáskört a
Bizottságra kell ruházni azon termékek tekintetében, amelyeknél a gyártó és az
importőr nevét és címét a termékhez kapcsolódó alacsony kockázati szint
miatt magán a terméken nem szükséges feltüntetni, továbbá a potenciálisan
súlyos egészségi vagy biztonsági kockázatot jelentő termékek azonosítása
és nyomon követhetősége tekintetében. Különösen fontos, hogy a Bizottság
előkészítő munkája során – többek között szakértői szinten is –
megfelelő konzultációkat folytasson. A Bizottságnak a felhatalmazáson
alapuló jogi aktusok előkészítése és kidolgozása során egyidejűleg,
időben és megfelelő módon továbbítania kell a megfelelő
dokumentumokat az Európai Parlamentnek és a Tanácsnak.
(30)     A tagállamoknak szabályokat
kell megállapítaniuk az e rendelet megsértése esetén alkalmazandó szankciókra
vonatkozóan, és gondoskodniuk kell azok végrehajtásáról. A szankcióknak
hatékonyaknak, arányosaknak és visszatartó erejűeknek kell lenniük.
(31)     Ahhoz, hogy a gazdasági
szereplők, a tagállamok és a Bizottság igazodni tudjanak az e rendelet
által bevezetett változásokhoz, az e rendeletben leírt követelmények hatályba
lépéséig helyénvaló kellő hosszúságú átmeneti időszakot biztosítani.
(32)     Tekintettel arra, hogy e
rendelet célját – nevezetesen a belső piac fogyasztóknak szánt termékek
tekintetében való működésének biztosítását és a fogyasztók magas
szintű egészség- és biztonságvédelmét – tagállami szinten nem lehet
kielégítően megvalósítani, és az intézkedés léptéke miatt a cél uniós
szinten jobban megvalósítható, az Unió az Európai Unióról szóló szerződés
5. cikkében meghatározott szubszidiaritás elvének megfelelően
intézkedéseket fogadhat el. Az említett cikkben foglalt arányosság elvének
megfelelően ez a rendelet nem lépi túl az említett cél eléréséhez
szükséges mértéket,
(33)     Ez a rendelet tiszteletben
tartja az alapvető jogokat és figyelembe veszi különösen az Európai Unió
Alapjogi Chartája által elismert elveket. E rendelet különösen törekszik arra,
hogy teljes körűen biztosítsa az emberi egészség és a fogyasztók magas
szintű védelmével, valamint a vállalkozás szabadságával kapcsolatos
kötelezettségek teljesítését.
ELFOGADTÁK EZT A RENDELETET:
I. FEJEZET
Általános
rendelkezések
1. cikk
Tárgy
Ez a rendelet meghatározza az uniós piacon
forgalomba hozott vagy forgalmazott fogyasztási cikkek biztonságosságára
vonatkozó szabályokat.
2. cikk
Alkalmazási kör
(1)                   
Ez a rendelet a valamely gyártási folyamatból
származó, forgalomba hozott vagy forgalmazott termékekre vonatkozik,
függetlenül attól, hogy azok új, használt vagy újrafeldolgozott állapotúak-e,
feltéve, hogy megfelelnek az alábbi kritériumok bármelyikének: 
a)      fogyasztóknak szánták őket; 
b)      ésszerű megítélés alapján
előreláthatónak tekinthető körülmények között valószínűleg
fogyasztók fogják használni, még ha nem is fogyasztóknak szánták őket;
c)      fogyasztók valamely nekik nyújtott
szolgáltatás keretében ki vannak téve e termékeknek.
(2)                   
E rendelet nem vonatkozik a felhasználás előtt
megjavítandó vagy újrafeldolgozandó termékekre, amennyiben azokat ilyen
termékként forgalmazzák. 
(3)                   
Ez a rendeletet nem alkalmazandó a
következőkre:
a)      emberi felhasználásra szánt gyógyszerek
és állatgyógyászati készítmények;
b)      élelmiszerek;
c)      rendeltetésszerűen élelmiszerekkel
kapcsolatba kerülő anyagok és tárgyak, amennyiben az azokhoz kapcsolódó
kockázatok az 1935/2004/EK rendelet vagy más, élelmiszerekre vonatkozó uniós
jogszabályok hatálya alá tartoznak; 
d)      takarmány; 
e)      élő növények és állatok,
géntechnológiával módosított szervezetek és zárt rendszerben felhasznált,
géntechnológiával módosított mikroorganizmusok, valamint a közvetlenül a
növények vagy állatok reprodukciójához kapcsoló növényi vagy állati
eredetű termékek; 
f)       állati melléktermékek és azokból
származó termékek;
g)      növényvédő szerek;
h)      a fogyasztók által közlekedésre és
utazásra használt, a szolgáltatást nyújtó által működtetett berendezések a
fogyasztóknak nyújtott szolgáltatás keretében;
i)       régiségek.
(4)                   
E rendelet II–IV. fejezete nem vonatkozik azokra a
termékekre, amelyek az emberi egészség és biztonság védelmét szolgáló, uniós
harmonizációs jogszabályokban vagy azok nyomán meghatározott követelmények
hatálya alá tartoznak.
3. cikk
Fogalommeghatározások
E rendelet alkalmazásában:
(1)                   
„biztonságos termék”: minden olyan termék, amely
rendes vagy ésszerűen előre látható használati feltételek mellett –
ideértve a használat időtartamát és adott esetben az üzembehelyezési,
telepítési és karbantartási előírásokat is – nem jelent kockázatot, vagy
kizárólag a termék használatával összeegyeztethető, elfogadhatónak
tekintett és a személyek biztonsága és egészsége magas szintű védelmének
megfelelő legkisebb kockázatot jelenti;
(2)                   
„forgalmazás”: az uniós piacon valamely termék
gazdasági tevékenység keretében történő rendelkezésre bocsátása
értékesítés, fogyasztás vagy használat céljára, akár ingyenesen, akár
ellenérték fejében;
(3)                   
„forgalomba hozatal”: a terméknek az uniós piacon
első alkalommal történő forgalmazása;
(4)                   
„gyártó”: az a természetes vagy jogi személy, aki a
terméket gyártja, vagy aki saját nevében vagy védjegye alatt egy terméket
terveztet, vagy gyártat, vagy forgalmaz;
(5)                   
„meghatalmazott képviselő”: az Unióban
letelepedett természetes vagy jogi személy, aki egy gyártótól írásbeli
meghatalmazást kapott, hogy a nevében meghatározott feladatokban eljárjon;
(6)                   
„importőr”: az az Unióban letelepedett
természetes vagy jogi személy, aki egy harmadik országból származó terméket hoz
forgalomba az uniós piacon;
(7)                   
„forgalmazó”: az a gyártótól vagy
importőrtől különböző természetes vagy jogi személy az
értékesítési láncban, aki forgalmazza a terméket;
(8)                   
„gazdasági szereplő”: a gyártó, a
meghatalmazott képviselő, az importőr és a forgalmazó;
(9)                   
„európai szabvány”: az 1025/2012/EU rendelet 2.
cikke (1) bekezdésének b) pontja szerinti európai szabvány;
(10)               
„nemzetközi szabvány”: az 1025/2012/EU rendelet 2.
cikke (1) bekezdésének a) pontja szerinti nemzetközi szabvány;
(11)               
„nemzeti szabvány”: az 1025/2012/EU rendelet 2.
cikke (1) bekezdésének d) pontja szerinti nemzeti szabvány;
(12)               
„európai szabványügyi szervezet”: az 1025/2012/EU
rendelet 2. cikke (8) bekezdése szerinti európai szabványügyi szervezet;
(13)               
„piacfelügyeleti hatóság”: [a termékek piaci
felügyeletéről szóló] […/…/EU] rendelet [3. cikkének (12) bekezdése]
szerinti piacfelügyeleti hatóság;
(14)               
„visszahívás”: minden olyan intézkedés, amelynek
célja a végfelhasználó számára már forgalmazott termék visszajuttatása;
(15)               
„kivonás a forgalomból”: minden olyan intézkedés,
amelynek célja a termék forgalmazásának megakadályozása az értékesítési
láncban;
(16)               
„uniós harmonizációs jogszabály”: minden olyan
uniós jogszabály, amely harmonizálja a termékek forgalmazásának feltételeit;
(17)               
„súlyos veszély”: gyors beavatkozást és nyomon
követést igénylő veszély, ideértve az olyan eseteket is, amelyekben nem
mutatkoznak közvetlen hatások.
4. cikk
Általános biztonsági követelmény 
A gazdasági szereplők csak biztonságos
termékeket hozhatnak forgalomba vagy forgalmazhatnak az uniós piacon.
5. cikk
A biztonságosság vélelmezése 
E rendelet alkalmazásában egy termékről
az alábbi esetekben vélelmezendő, hogy megfelel a 4. cikkben előírt
általános biztonsági követelménynek:
a)           az uniós harmonizációs
jogszabályokban vagy azok nyomán meghatározott, az emberi egészség és biztonság
védelmét szolgáló követelmények hatálya alá eső kockázatok tekintetében,
amennyiben a termék megfelel e követelményeknek;
b)           uniós harmonizációs jogszabályokban
vagy azok nyomán meghatározott, az a) pontban említett követelmények hiányában
az európai szabványok hatálya alá tartozó kockázatok tekintetében, amennyiben a
termék megfelel az Európai Unió Hivatalos Lapjában közzétett
hivatkozások szerinti vonatkozó európai szabványoknak vagy azok egyes részeinek
a 16. és a 17. cikknek megfelelően;
c)           uniós harmonizációs jogszabályokban
vagy azok nyomán meghatározott, az a) pontban említett követelmények és a b)
pontban említett európai szabványok hiányában a termék piaci forgalmazása
szerinti tagállam jogszabályaiban meghatározott egészségügyi és biztonsági
követelmények hatálya alá tartozó kockázatok tekintetében, amennyiben a termék
megfelel ezeknek a nemzeti követelményeknek.
6. cikk
A termékek biztonságosságának
értékelési szempontjai
(1)                   
Ha nem léteznek uniós harmonizációs jogszabályok,
sem európai szabványok, sem a termék piaci rendelkezésre bocsátása szerinti
tagállam jogszabályaiban meghatározott egészségügyi és biztonsági követelmények
az 5. cikk a), b) és c) pontjában leírtak szerint, a következő
szempontokat kell figyelembe venni egy termék biztonságosságának értékelésekor:
a)      a termék jellemzői, ideértve
összetételét, csomagolását és a rá vonatkozó összeszerelési, valamint – adott
esetben – telepítési és karbantartási utasítást;
b)      a termék más termékekre gyakorolt hatása,
amennyiben ésszerűen előre látható, hogy más termékekkel együtt
használják;
c)      a termék kiszerelése, címkézése, a rá
vonatkozó bármely használati és ártalmatlanítási figyelmeztetés és utasítás,
valamint a terméket érintő bármilyen egyéb megjelölés vagy tájékoztatás;
d)      a termék használata során veszélynek
kitett fogyasztói csoportok, különösen a kiszolgáltatott fogyasztók;
e)      a termék megjelenése, különösen abban az
esetben, ha a termék ugyan nem élelmiszer, de hasonlít az élelmiszerekre és
könnyen összetéveszthető azokkal formája, szaga, színe, megjelenése,
csomagolása, címkézése, terjedelme, mérete vagy bármely más jellemzője
miatt.
A nagyobb biztonságosság megvalósíthatóságának
lehetősége vagy egyéb, kisebb kockázatot jelentő termékek
rendelkezésre állása nem elégséges ok arra, hogy a termék nem biztonságosnak
minősüljön.
(2)                   
Az (1) bekezdés alkalmazásában egy termék
biztonságosságának értékelésekor a következő szempontokat kell figyelembe
venni, ha azok értelmezhetők:
a)      a tudomány és a technológia állása az
adott időpontban;
b)      az Európai Unió Hivatalos Lapjában
közzétett hivatkozások szerinti, a 16. és a 17. cikknek megfelelő európai
szabványoktól eltérő európai szabványok;
c)      nemzetközi szabványok;
d)      nemzetközi megállapodások;
e)      a termékbiztonság értékeléséről
szóló bizottsági ajánlások és iránymutatások;
f)       a termék piaci forgalmazása szerinti
tagállam nemzeti szabványai;
g)      az érintett ágazatban érvényes, a
termékbiztonsági helyes gyakorlatra vonatkozó magatartási kódexek;
h)      a fogyasztó ésszerű elvárásai a
biztonságosság tekintetében.
7. cikk
A származás feltüntetése
(1)                   
A gyártók és az importőrök biztosítják, hogy a
termékeken szerepel a származási országra utaló jelzés, illetve ha a termék
mérete vagy jellege ezt nem teszi lehetővé, biztosítják, hogy ez az
információ megjelenik a csomagoláson vagy a terméket kísérő dokumentumban.
(2)                   
A származási országnak az (1) bekezdés értelmében
történő meghatározására a Közösségi Vámkódex létrehozásáról szóló
2913/92/EGK tanácsi rendelet[21]
23–25. cikkében meghatározott, a nem preferenciális származásra vonatkozó
szabályokat kell alkalmazni.
(3)                   
Ha a (2) bekezdésnek megfelelően meghatározott
származási ország az Unió egyik tagállama, a gyártók és importőrök vagy az
Uniót, vagy az adott tagállamot tüntethetik fel.
II. FEJEZET
A gazdasági
szereplők kötelezettségei
8. cikk
A gyártók kötelezettségei
(1)                   
A gyártók termékeik forgalomba hozatalakor
biztosítják, hogy azok tervezése és gyártása a 4. cikkben előírt általános
biztonsági követelménnyel összhangban történt. 
(2)                   
A gyártó megfelelő eljárásokkal biztosítja,
hogy sorozatgyártás esetén fenntartja a 4. cikkben előírt általános
biztonsági követelmény teljesítését.
(3)                   
A gyártók a termékkel járó esetleges kockázatok
által indokolt mértékben a fogyasztók egészségének és biztonságának védelme
érdekében elvégzik a forgalmazott termék mintájának vizsgálatát, amelynek során
kivizsgálják a panaszokat, nyilvántartást vezetnek a panaszokról, a nem
megfelelő termékekről és a termékvisszahívásokról, és folyamatosan
tájékoztatják a forgalmazókat minden ilyen ellenőrző intézkedésről.
(4)                   
A termékkel járó esetleges kockázatokkal arányosan
a gyártó műszaki dokumentációt készít. A műszaki dokumentáció
esettől függően az alábbiakat tartalmazza:
a)      a termék általános leírása, illetve a
termék biztonságosságának értékelése szempontjából leglényegesebb tulajdonságok
bemutatása; 
b)      a termékhez kapcsolódó esetleges
kockázatok, illetve az e kockázatok elhárítására vagy csökkentésére hozott
intézkedések elemzése, beleértve a gyártó vagy bármely más, a gyártó
megbízásából tevékenykedő fél által végzett vizsgálatok eredményeit;
c)      adott esetben az 5. cikk b) pontjában
említett európai szabványok vagy a termék piaci forgalmazása szerinti tagállam
jogszabályaiban meghatározott egészségügyi és biztonsági követelmények (az 5.
cikk c) pontja szerint) vagy a 6. cikk (2) bekezdésében említett, a 4. cikkben
előírt általános biztonsági követelmény teljesítéséhez kapcsolódó egyéb
szempontok felsorolása.
Amennyiben az európai szabványokat, egészségügyi
és biztonsági követelményeket vagy az első albekezdés c) pontjában
említett egyéb szempontokat csak részlegesen alkalmazták, meg kell nevezni az
alkalmazott részeket.
(5)                   
A gyártók a műszaki dokumentációt a termék
forgalomba hozatala után tíz évig megőrzik és kérésre a piacfelügyeleti
hatóságok rendelkezésére bocsátják. 
(6)                   
A gyártók gondoskodnak arról, hogy a termékeiken az
azonosításukat lehetővé tevő típus-, tétel- vagy sorozatszámot,
illetve más, a termék azonosítását lehetővé tevő, a fogyasztók
számára könnyen látható és olvasható elemet helyeznek el, illetve ha a termék
mérete vagy jellege ezt nem teszi lehetővé, a szükséges információt a
termék csomagolásán vagy kísérő dokumentációján feltüntetik.
(7)                   
A gyártó a terméken, vagy ha ez nem lehetséges, a
termék csomagolásán, illetve a termék kísérő dokumentációján feltünteti
nevét, bejegyzett kereskedelmi nevét vagy bejegyzett védjegyét, valamint
kapcsolattartási címét. A megadott címnek a gyártó egyetlen kapcsolattartási
címét kell jeleznie.
(8)                   
A gyártók gondoskodnak arról, hogy termékeikhez a
piaci forgalmazás szerinti tagállam által meghatározott, a fogyasztók által
könnyen érthető nyelven írt használati utasítást és biztonsági
tájékoztatót mellékeljenek, kivéve ha a termékek használati utasítás és
biztonsági tájékoztató nélkül is biztonságosan és a gyártó szándéka szerinti
módon használhatók. 
A tagállamok tájékoztatják a Bizottságot minden
általuk elfogadott, a szükséges nyelve(ke)t meghatározó rendelkezésről.
(9)                   
Azok a gyártók, akik úgy ítélik meg, illetve okuk
van feltételezni, hogy az általuk forgalomba hozott termék nem biztonságos vagy
más ok miatt nem felel meg ennek a rendeletnek, azonnal meghozzák a szükséges
kiigazító intézkedéseket a szóban forgó termék megfelelőségének
biztosítására, illetve adott esetben a forgalomból való kivonására vagy
visszahívására. Továbbá ha a termék nem biztonságos, a gyártók erről
haladéktalanul értesítik azoknak a tagállamoknak a piacfelügyeleti hatóságait,
amelyeknek a piacán forgalmazzák a terméket, és részletesen tájékoztatják
őket különösen az egészségi és biztonsági veszélyről, illetve a
meghozott kiigazító intézkedésekről.
9. cikk
Meghatalmazott képviselők
(1)                   
A gyártók írásbeli megbízással meghatalmazott
képviselőt nevezhetnek ki.
A
8. cikk (1) és (4) bekezdése szerinti kötelezettségek nem képezik a
meghatalmazott képviselő megbízásának részét.
(2)                   
A meghatalmazott képviselő a gyártótól kapott
megbízásban meghatározott feladatokat látja el. A megbízásnak legalább az
alábbiak elvégzésére kell engedélyt adnia a meghatalmazott képviselő
számára:
a)      valamely piacfelügyeleti hatóság kérésére
a termék megfelelőségének igazolásához szükséges összes információ és
dokumentáció átadása a szóban forgó hatóságnak;
b)      a piacfelügyeleti hatóságok kérésére
együttműködés velük a megbízatása körébe tartozó termékek által jelentett
veszélyek kiküszöbölése érdekében tett intézkedések terén.
10. cikk
Az importőrök kötelezettségei
(1)                   
A termékek forgalomba hozatala előtt az
importőrök gondoskodnak arról, hogy a termék megfelel a 4. cikkben
előírt általános biztonsági követelménynek, továbbá hogy a gyártó eleget
tesz a 8. cikk (4), (6) és (7) bekezdésében foglalt követelményeknek.
(2)                   
Amennyiben az importőr úgy ítéli meg, vagy oka
van feltételezni, hogy egy termék nem felel meg ennek a rendeletnek, akkor
addig nem hozhatja forgalomba a terméket, amíg nem biztosították annak
megfelelőségét. Továbbá amennyiben a termék nem biztonságos, az
importőr erről tájékoztatja a gyártót és a székhelye szerinti
tagállam piacfelügyeleti hatóságát.
(3)                   
Az importőr a terméken, vagy ha ez nem
lehetséges, a termék csomagolásán vagy a termék kísérő dokumentációján
feltünteti nevét, bejegyzett kereskedelmi nevét vagy bejegyzett védjegyét,
valamint kapcsolattartási címét. Gondoskodik arról, hogy más további címke ne
takarja el a gyártó által biztosított címkén feltüntetett információk egyetlen
részét sem.
(4)                   
Az importőrök gondoskodnak arról, hogy a
termékhez a piaci forgalmazás szerinti tagállam által meghatározott, a
fogyasztók által könnyen érthető nyelven írt használati utasítást és
biztonsági tájékoztatót mellékeljenek, kivéve ha a termék használati utasítás
és biztonsági tájékoztató nélkül is biztonságosan és a gyártó szándéka szerinti
módon használható. 
A tagállamok tájékoztatják a Bizottságot minden
általuk elfogadott, a szükséges nyelve(ke)t meghatározó rendelkezésről.
(5)                   
Az importőrök biztosítják, hogy – amíg a
termék saját felelősségi körükben van – a raktározás vagy a szállítás
körülményei ne veszélyeztessék a terméknek a 4. cikkben előírt általános
biztonsági követelménynek való megfelelőségét és a 8. cikk (6)
bekezdésében leírtak teljesítését.
(6)                   
Az importőrök a termékkel járó esetleges
kockázatok által indokolt mértékben a személyek egészségének és biztonságának
védelme érdekében elvégzik a forgalmazott termék mintájának vizsgálatát,
amelynek során kivizsgálják a panaszokat, nyilvántartást vezetnek a
panaszokról, a nem megfelelő termékekről és a visszahívásokról, és
folyamatosan tájékoztatják a gyártót és a forgalmazókat minden ilyen
ellenőrző intézkedésről.
(7)                   
Azok az importőrök, amelyek úgy ítélik meg,
illetve okuk van feltételezni, hogy az általuk forgalomba hozott termék nem
biztonságos vagy más ok miatt nem felel meg ennek a rendeletnek, azonnal
meghozzák a szükséges kiigazító intézkedéseket a szóban forgó termék
megfelelőségének biztosítására, illetve adott esetben a forgalomból való
kivonására vagy visszahívására. Továbbá ha a termék nem biztonságos, az
importőrök erről haladéktalanul értesítik azoknak a tagállamoknak a
piacfelügyeleti hatóságait, amelyeknek a piacán forgalmazzák a terméket, és
részletesen tájékoztatják őket különösen az egészségi és biztonsági
veszélyről, illetve a meghozott kiigazító intézkedésekről.
(8)                   
Az importőrök a műszaki dokumentációt a
termék forgalomba hozatala után tíz évig megőrzik és kérésre a
piacfelügyeleti hatóságok rendelkezésére bocsátják. 
11. cikk
A forgalmazók kötelezettségei
(1)                   
A forgalmazó a termék forgalmazásakor kellő
gondossággal jár el a rendeletben meghatározott követelményekkel kapcsolatban.
(2)                   
A termék forgalmazása előtt a forgalmazók
ellenőrzik, hogy a gyártó és az importőr betartotta-e a 8. cikk (6),
(7) és (8) bekezdésében és a 10. cikk (3) és (4) bekezdésében
értelemszerűen előírt követelményeket. 
(3)                   
Amennyiben a forgalmazó úgy ítéli meg, vagy okkal
feltételezi, hogy egy termék nem felel meg ennek a rendeletnek, akkor addig nem
forgalmazza a terméket, amíg nem biztosították annak megfelelőségét.
Továbbá amennyiben a termék nem biztonságos, a forgalmazó erről
tájékoztatja értelemszerűen a gyártót vagy az importőrt, továbbá a
székhelye szerinti tagállam piacfelügyeleti hatóságát.
(4)                   
A forgalmazók biztosítják, hogy – amíg a termék
saját felelősségi körükben van – a raktározás vagy a szállítás körülményei
ne veszélyeztessék a terméknek a 4. cikkben előírt általános biztonsági
követelménynek való megfelelőségét, valamint értelemszerűen a 8. cikk
(6), (7) és (8) bekezdésében és a 10. cikk (3) és (4) bekezdésében leírtak
teljesítését.
(5)                   
Azok a forgalmazók, amelyek úgy ítélik meg vagy
okkal feltételezik, hogy az általuk forgalmazott termék nem felel meg a 8. cikk
(6), (7) és (8) bekezdése és a 10. cikk (3) és (4) bekezdése értelemszerűen
alkalmazandó előírásainak, gondoskodnak arról, hogy meghozzák a szükséges
kiigazító intézkedéseket a szóban forgó termék megfelelőségének
biztosítására, illetve adott esetben a forgalomból való kivonására vagy
visszahívására. Továbbá ha a termék nem biztonságos, a forgalmazók erről
haladéktalanul értesítik értelemszerűen a gyártót vagy az importőrt,
továbbá azoknak a tagállamoknak a piacfelügyeleti hatóságait, amelyeknek a
piacán forgalmazzák a terméket, és részletesen tájékoztatják őket különösen
az egészségi és biztonsági veszélyről, illetve a meghozott kiigazító
intézkedésekről.
12. cikk
Azon esetek, amelyekben a gyártói
kötelezettségek vonatkoznak az importőrökre és a forgalmazókra
Amennyiben egy importőr vagy forgalmazó a
saját nevében vagy védjegye alatt hoz forgalomba egy terméket, illetve olyan
módon módosít egy már piaci forgalomba hozott terméket, ami befolyásolja a
termék alkalmazandó követelményeknek való megfelelőségét, ezen rendelet
alkalmazásában gyártónak kell tekinteni, és a gyártó 8. cikkben rögzített
kötelezettségei terhelik.
13. cikk
Egyes gyártói, importőri és
forgalmazói kötelezettségek alóli mentesség 
(1)                   
A piacfelügyeleti hatóságoknak a 8. cikk (9)
bekezdése, a 10. cikk (2) és (7) bekezdése, valamint a 11. cikk (3) és (5)
bekezdése szerinti tájékoztatásával kapcsolatos kötelezettség nem áll fenn az
alábbi feltételek teljesülése esetén:
a)      a nem biztonságos termékek jól
azonosíthatók és a számuk korlátozott; 
b)      a gyártó, az importőr vagy a
forgalmazó bizonyítani tudja, hogy a veszély teljes körűen ellenőrzés
alatt áll, így a termék már nem veszélyeztetheti személyek egészségét és
biztonságát; 
c)      a termék veszélyességének oka olyan
jellegű, hogy annak ismerete nem jelentene hasznos információt a hatóságok
vagy a nyilvánosság számára.
(2)                   
A Bizottság végrehajtási aktusok útján
meghatározhatja azokat a helyzeteket, amelyekben teljesülnek az (1) bekezdésben
leírt feltételek. Ezeket a végrehajtási aktusokat a 19. cikk (3) bekezdésében
említett vizsgálati eljárásnak megfelelően kell elfogadni. 
(3)                   
A Bizottság felhatalmazást kap arra, hogy a 20.
cikkel összhangban felhatalmazáson alapuló jogi aktusokat fogadjon el mindazon
termékek, termékkategóriák és -csoportok meghatározására, amelyek esetében az
alacsony veszélyességi szint miatt magán a terméken nem szükséges feltüntetni a
8. cikk (7) bekezdésében és a 10. cikk (3) bekezdésében említett információkat.
14. cikk
A gazdasági szereplők azonosítása
(1)                   
A gazdasági szereplőknek kérésre azonosítaniuk
kell a piacfelügyeleti hatóságok részére a következőket:
a)      a gazdasági szereplőt, amely nekik a
terméket szállította;
b)      a gazdasági szereplőt, amelyeknek a
terméket szállítják.
(2)                   
A gazdasági szereplőknek a termék részükre
történő kiszállítását követő 10 évig, illetve a termék általuk
történő kiszállítását követő 10 évig kell képesnek lenniük bemutatni
az első bekezdésben említett információkat.
15. cikk
A termékek nyomon követhetősége
(1)                   
Bizonyos termékek, termékkategóriák és -csoportok
esetében, amelyek sajátos jellemzőik miatt, illetve a sajátos forgalmazási
vagy használati feltételekből adódóan nagy valószínűséggel súlyosan
veszélyeztethetik a személyek egészségét és biztonságát, a Bizottság
előírhatja a terméket forgalomba hozó és forgalmazó gazdasági
szereplőknek, hogy nyomonkövetési rendszert hozzanak létre, illetve ilyet
használjanak. 
(2)                   
A nyomonkövetési rendszernek biztosítania kell az
adatok elektronikus úton történő gyűjtését és tárolását, és ezáltal
lehetővé kell tennie a termék és az értékesítési láncban részt vevő
gazdasági szereplők azonosítását, továbbá biztosítania kell az adatokhoz
való hozzáférést egy megfelelő adathordozónak a terméken, annak
csomagolásán vagy kísérő dokumentációján való elhelyezésével.
(3)                   
A Bizottság felhatalmazást kap arra, hogy a 20.
cikkel összhangban felhatalmazáson alapuló jogi aktusokat fogadjon el az
alábbiak vonatkozásában:
a)      mindazon termékek, termékkategóriák és
-csoportok meghatározása, amelyek nagy valószínűséggel az (1) bekezdésben
leírt módon súlyosan veszélyeztethetik a személyek egészségét és biztonságát;
b)      mindazon adatok meghatározása, amelyeket
a gazdasági szereplőknek össze kell gyűjteniük és tárolniuk kell a
(2) bekezdésben említett nyomonkövetési rendszer segítségével.
(4)                   
A Bizottság végrehajtási aktusok útján
meghatározhatja a (2) bekezdésben említett adathordozó típusát és annak
elhelyezését. Ezeket a végrehajtási aktusokat a 19. cikk (3) bekezdésében
említett vizsgálati eljárásnak megfelelően kell elfogadni.
(5)                   
A (3) és (4) bekezdésben említett intézkedések
elfogadásakor a Bizottság figyelembe veszi a következőket:
a)      az intézkedések költséghatékonysága,
beleértve a vállalkozásokra és különösen a kis- és középvállalkozásokra
gyakorolt hatásaikat;
b)      a nemzetközi szinten használt
nyomonkövetési rendszerekkel való kompatibilitás.
III. FEJEZET
A megfelelés
vélelmezését biztosító európai szabványok
16. cikk
Európai szabványügyi szervezetek
szabványosításra való felkérése
(1)                   
A Bizottság felkérhet egy vagy több európai
szabványügyi szervezetet ara, hogy készítsen vagy azonosítson egy olyan
szabványt, amelynek célja annak biztosítása, hogy az adott szabványnak vagy
annak egyes részeinek megfelelő termékek teljesítik a 4. cikkben
előírt általános biztonsági követelményt. A Bizottság meghatározza a kért
európai szabványra vonatkozó tartalmi követelményeket, és határidőt
állapít meg annak elfogadására.
A Bizottság az első albekezdésben említett
felkérést végrehajtási határozat formájában fogadja el. Ezeket a végrehajtási
aktusokat a 19. cikk (3) bekezdésében említett vizsgálati eljárásnak
megfelelően kell elfogadni.
(2)                   
A megfelelő európai szabványügyi szervezet az
(1) bekezdésben említett felkérés kézhezvételétől számított egy hónapon
belül jelzi, hogy elfogadja-e a felkérést.
(3)                   
Pénzügyi támogatásra vonatkozó kérelem esetén a
Bizottság a felkérésnek a (2) bekezdésben említett elfogadásától számított két
hónapon belül tájékoztatja a megfelelő európai szabványügyi szervezeteket
az európai szabvány kidolgozására odaítélt támogatásról.
(4)                   
Az európai szabványügyi szervezetek tájékoztatják a
Bizottságot az (1) bekezdésben említett európai szabvány kidolgozása érdekében
végzett tevékenységekről. A Bizottság az európai szabványügyi
szervezetekkel együtt értékeli az európai szabványügyi testületek által
készített vagy azonosított európai szabványoknak az eredeti kérelemmel való
összhangját.
(5)                   
Amennyiben az európai szabvány megfelel azon
követelményeknek, amelyekre vonatkozik és a 4. cikkben előírt általános
biztonsági követelménynek, a Bizottság az adott európai szabványra vonatkozó
hivatkozást haladéktalanul közzéteszi az Európai Unió Hivatalos Lapjában.
17. cikk
Az európai szabványokkal szembeni
hivatalos kifogások
(1)                   
Amennyiben egy tagállam vagy az Európai Parlament
úgy ítéli meg, hogy egy, a 16. cikkben említett európai szabvány nem felel meg
teljes mértékben az iránta támasztott követelményeknek és a 4. cikkben
előírt általános biztonsági követelménynek, erről részletes
magyarázat kíséretében értesíti a Bizottságot; a Bizottság az alábbi döntéseket
hozhatja:
a)      közzéteszi, nem teszi közzé vagy
korlátozásokkal közzéteszi a szóban forgó európai szabványra vonatkozó
hivatkozásokat az Európai Unió Hivatalos Lapjában;
b)      fenntartja, korlátozásokkal fenntartja
vagy visszavonja a szóban forgó európai szabványra vonatkozó hivatkozásokat az Európai
Unió Hivatalos Lapjában.
(2)                   
A Bizottság honlapján információkat tesz közzé és
azokat rendszeresen frissíti azokra az európai szabványokra vonatkozóan,
amelyek tekintetében az (1) bekezdésben említett határozat született.
(3)                   
A Bizottság az (1) bekezdésben említett
döntéséről tájékoztatja az érintett európai szabványügyi szervezetet, és
szükség esetén a szóban forgó európai szabvány felülvizsgálatát kéri.
(4)                   
Az (1) bekezdés a) pontjában említett határozatot a
19. cikk (2) bekezdésében említett tanácsadó bizottsági eljárás keretében kell
elfogadni.
(5)                   
Az (1) bekezdés b) pontjában említett határozatot a
19. cikk (3) bekezdésében említett vizsgálati eljárás keretében kell elfogadni.
IV. FEJEZET
Záró
rendelkezések
18. cikk
Szankciók
(1)                   
A tagállamok megállapítják az e rendelet
rendelkezéseinek megsértése esetén alkalmazandó szankciókra vonatkozó
szabályokat, és minden szükséges intézkedést megtesznek azok érvényesítése
érdekében. A szankcióknak hatékonyaknak, arányosaknak és visszatartó
erejűeknek kell lenniük. A tagállamok az említett rendelkezésekről [beillesztendő
dátum: az e rendelet alkalmazási időpontját megelőző 3 hónap]-ig
tájékoztatják a Bizottságot, és haladéktalanul értesítik a rendelkezéseket
érintő minden későbbi módosításról is.
(2)                   
Az (1) bekezdésben említett szankciók
megállapításakor tekintetbe kell venni a vállalkozások méretét, különösen a
kis- és középvállalkozások helyzetét. A szankciók fokozhatók, ha az érintett
gazdasági szereplő korábban már hasonló módon megsértette a
rendelkezéseket, illetve súlyos esetben akár büntetőjogi szankciók is
szóba jöhetnek. 
19. cikk
Bizottsági eljárásrend
(1)                   
A Bizottságot munkájában egy bizottság segíti. E
bizottság a 182/2011/EU rendelet szerinti bizottság.
A 16. és a 17. cikk alkalmazásában azonban a
Bizottság munkáját egy, az 1025/2012/EU rendelettel létrehozott bizottság
segíti. E bizottság a 182/2011/EU rendelet szerinti bizottság.
(2)                   
A e bekezdésre történő hivatkozáskor a
182/2011/EU rendelet 4. cikkét kell alkalmazni.
(3)                   
A e bekezdésre történő hivatkozáskor a
182/2011/EU rendelet 5. cikkét kell alkalmazni.
(4)                   
Amikor az (1) bekezdés második albekezdésében
említett bizottság szakvéleményét írásbeli eljárás keretében kell kikérni, az
írásbeli eljárás eredmény nélkül fejeződik be, amennyiben a szakvélemény
benyújtásához rendelkezésre álló határidőn belül a bizottság elnöke így
dönt, vagy a bizottsági tagok egyszerű többsége ezt kéri.
20. cikk
A felhatalmazás gyakorlása
(1)                   
A Bizottság az e cikkben meghatározott feltételek
mellett felhatalmazást kap felhatalmazáson alapuló jogi aktus elfogadására. 
(2)                   
A Bizottság [beillesztendő dátum: a
rendelet hatálybalépésének napja]-tól/-től határozatlan időre
szóló felhatalmazást kap a 13. cikk (3) bekezdésében és a 15. cikk (3)
bekezdésében említett felhatalmazáson alapuló jogi aktusok elfogadására.
(3)                   
Az Európai Parlament vagy a Tanács bármikor
visszavonhatja a 13. cikk (3) bekezdésében és a 15. cikk (3) bekezdésében
említett felhatalmazást. A visszavonásról szóló határozat megszünteti az abban
meghatározott felhatalmazást. A visszavonásról szóló határozat az Európai
Unió Hivatalos Lapjában való kihirdetését követő napon vagy a benne
megjelölt későbbi időpontban lép hatályba. A határozat nem érinti
a felhatalmazáson alapuló, már hatályban lévő jogi aktusok érvényességét.
(4)                   
A Bizottság a felhatalmazáson alapuló jogi aktus
elfogadását követően arról egyidejűleg értesíti az Európai Parlamentet
és a Tanácsot. 
(5)                   
A 13. cikk (3) bekezdése és a 15. cikk (3)
bekezdése értelmében elfogadott, felhatalmazáson alapuló jogi aktus csak akkor
lép hatályba, ha az Európai Parlamentnek vagy a Tanácsnak a jogi aktusról való
értesítését követő két hónapos határidőn belül sem az Európai
Parlament, sem a Tanács nem emelt ellene kifogást, illetve ha az említett
időtartam lejártát megelőzően mind az Európai Parlament, mind a
Tanács arról tájékoztatta a Bizottságot, hogy nem emel kifogást. Ezen
időtartam az Európai Parlament vagy a Tanács kezdeményezésére két hónappal
meghosszabbítható.
21. cikk
Értékelés
Legkésőbb [öt] évvel e rendelet
alkalmazási időpontját követően a Bizottság megvizsgálja e rendelet
alkalmazását, és értékelő jelentést küld az Európai Parlamentnek és a
Tanácsnak. A jelentésben be kell számolnia
arról, hogy a rendelet célkitűzései – különösen a fogyasztók nem
biztonságos termékekkel szembeni védelme tekintetében – megvalósultak-e,
figyelembe véve a rendelet vállalkozásokra, különösen a kis- és középvállalkozásokra
gyakorolt hatásait.
22. cikk
Hatályvesztés
(1)                   
A 2001/95/EK irányelv [beillesztendő dátum: e
rendelet alkalmazási időpontja]-val/-vel hatályát veszti. 
(2)                   
A 87/357/EGK irányelv [beillesztendő dátum:
e rendelet alkalmazási időpontja]-val/-vel hatályát veszti.
(3)                   
A 2001/95/EK irányelvre és a 87/357/EGK irányelvre
való hivatkozásokat a jelen rendeletre történő hivatkozásként kell
értelmezni, a mellékletben található megfelelési táblázattal összhangban.
23. cikk
Átmeneti rendelkezések
(1)                   
A tagállamok nem akadályozhatják meg a 2001/95/EK
irányelv hatálya alá tartozó olyan termékek forgalmazását, amelyek megfelelnek
az említett irányelvnek, és amelyeket [beillesztendő dátum: e rendelet
alkalmazási időpontja] előtt hoztak forgalomba.
(2)                   
Mindazon európai szabványok, amelyekre vonatkozóan
az Európai Unió Hivatalos Lapja a 2001/95/EK irányelvnek megfelelően
hivatkozást tartalmaz, e rendelet 5. cikkének b) pontja szerinti európai
szabványnak tekintendők.
(3)                   
A Bizottság által a 2001/95/EK irányelvnek
megfelelően valamely európai szabványügyi szervezetnek kiadott
szabványosítási megbízások a jelen rendelet 15. cikkének (1) bekezdése szerinti
szabványosítási felkérésnek tekintendők.
24. cikk
(1)                   
Ez a rendelet [beillesztendő dátum: a termékek
piaci felügyeletéről szóló] […/…/EU] rendelet hatálybalépési dátumával
megegyező nap]-án/-én lép hatályba.
(2)                   
Ez a rendelet [beillesztendő dátum: a termékek
piaci felügyeletéről szóló] […/…/EU] rendelet alkalmazási dátumával
megegyező nap]-tól/-től alkalmazandó.
Ez a rendelet teljes egészében kötelező
és közvetlenül alkalmazandó valamennyi tagállamban.
Kelt Brüsszelben, -án/-én.
Az Európai Parlament részéről                     a
Tanács részéről
az elnök                                                          az
elnök
Melléklet
Megfelelési táblázat
 2001/95/EK irányelv || 87/357/EGK irányelv || Ez a rendelet 
 1. cikk, (1) bekezdés ||   || 1. cikk 
 1. cikk, (2) bekezdés, első albekezdés ||   || 2. cikk, (1) bekezdés 
 1. cikk, (2) bekezdés, második albekezdés ||   || 2. cikk, (4) bekezdés 
 2. cikk ||   || 3. cikk 
 2. cikk, b) pont, i–iv. alpont ||   || 6. cikk, (1) bekezdés 
 3. cikk, (1) bekezdés ||   || 4. cikk 
 3. cikk, (2) bekezdés ||   || 5. cikk 
 3. cikk, (3) bekezdés ||   || 6. cikk, (2) bekezdés 
 3. cikk, (4) bekezdés ||   || - 
 4. cikk ||   || 16. és 17. cikk 
 5. cikk, (1) bekezdés, első albekezdés ||   || 8. cikk, (8) bekezdés 
 5. cikk, (1) bekezdés, második albekezdés ||   || - 
 5. cikk, (1) bekezdés, harmadik albekezdés ||   || 8. cikk, (9) bekezdés 
 5. cikk, (1) bekezdés, negyedik albekezdés ||   || 8. cikk, (3), (6) és (7) bekezdés 
 5. cikk, (1) bekezdés, ötödik albekezdés ||   || - 
 5. cikk, (2) bekezdés ||   || 11. cikk 
 5. cikk, (3) bekezdés, első albekezdés ||   || 8. cikk, (9) bekezdés és 11. cikk, (5) bekezdés 
 5. cikk, (3) bekezdés, második albekezdés ||   || - 
 5. cikk, (4) bekezdés ||   || - 
 6. cikk, (1) bekezdés ||   || - 
 6. cikk, (2) és (3) bekezdés ||   || - 
 7. cikk ||   || 18. cikk 
 8. cikk, (1) bekezdés, a) pont ||   || - 
 8. cikk (1) bekezdés, b)–f) pont ||   || - 
 8. cikk, (2) bekezdés, első albekezdés ||   || - 
 8. cikk, (2) bekezdés, második albekezdés ||   || - 
 8. cikk, (2) bekezdés, harmadik albekezdés ||   || - 
 8. cikk, (3) bekezdés ||   || - 
 8. cikk, (4) bekezdés ||   || - 
 9. cikk, (1) bekezdés ||   || - 
 9. cikk, (2) bekezdés ||   || - 
 10. cikk ||   || - 
 11. cikk ||   || - 
 12. cikk ||   || - 
 13. cikk ||   || - 
 14. cikk ||   || - 
 15. cikk ||   || 19. cikk 
 16. cikk ||   || - 
 17. cikk ||   || - 
 18. cikk, (1) bekezdés ||   || - 
 18. cikk, (2) bekezdés ||   || - 
 18. cikk, (3) bekezdés ||   || - 
 19. cikk, (1) bekezdés ||   || - 
 19. cikk, (2) bekezdés ||   || 21. cikk 
 20. cikk ||   || - 
 21. cikk ||   || - 
 22. cikk ||   || 22. cikk 
 23. cikk ||   || 24. cikk 
 I. melléklet, 1. szakasz ||   || 8. cikk, (9) bekezdés és 11. cikk, (5) bekezdés 
 I. melléklet, 2. szakasz, első mondat ||   || - 
 I. melléklet, 2. szakasz, második mondat ||   || 13. cikk, (1)–(2) bekezdés 
 I. melléklet, 3. szakasz ||   || - 
 II. melléklet ||   || - 
 III. melléklet ||   || - 
 IV. melléklet ||   || Melléklet 
   || 1. cikk || 6. cikk, (1) bekezdés, e) pont 2–7. cikk 
   || 2–7. cikk || - 
PÉNZÜGYI KIMUTATÁS
1.           A JAVASLAT/KEZDEMÉNYEZÉS
KERETRENDSZERE 
              1.1     A javaslat/kezdeményezés címe 
              1.2     A
tevékenységalapú irányítás / tevékenységalapú költségvetés-tervezés keretébe
tartozó érintett szakpolitikai terület(ek)
              1.3     A
javaslat/kezdeményezés típusa 
              1.4     Célkitűzés(ek)

              1.5     A
javaslat/kezdeményezés indoklása 
              1.6     Az
intézkedés és a pénzügyi hatás időtartama 
              1.7     Tervezett
irányítási módszer(ek) 
2.           IRÁNYÍTÁSI INTÉZKEDÉSEK 
              2.1     A
nyomon követésre és a jelentéstételre vonatkozó rendelkezések 
              2.2     Igazgatási
és kontrollrendszer 
              2.3     A
csalások és a szabálytalanságok megelőzésre vonatkozó intézkedések 
3.           A JAVASLAT/KEZDEMÉNYEZÉS
BECSÜLT PÉNZÜGYI HATÁSA 
              3.1     A
kiadások a többéves pénzügyi keret mely fejezetét/fejezeteit és a költségvetés
mely kiadási tételét/tételeit érintik? 
              3.2     A
kiadásokra gyakorolt becsült hatás 
              3.2.1. A kiadásokra gyakorolt
becsült hatás összegzése 
              3.2.2. Az operatív
előirányzatokra gyakorolt becsült hatás: 
              3.2.3. Az igazgatási
előirányzatokra gyakorolt becsült hatás:
              3.2.4. A jelenlegi többéves
pénzügyi kerettel való összeegyeztethetőség
              3.2.5. Harmadik felek
részvétele a finanszírozásban 
              3.3     A bevételre gyakorolt becsült
pénzügyi hatás
PÉNZÜGYI
KIMUTATÁS
1.           A JAVASLAT/KEZDEMÉNYEZÉS
KERETRENDSZERE 
1.1.        A javaslat/kezdeményezés címe

Javaslat:
az Európai Parlament és a Tanács rendelete a fogyasztási cikkek biztonságosságáról
1.2.        A TAI/TKT[22] keretébe tartozó érintett szakpolitikai terület(ek)
17.
cím – Egészségügy és fogyasztóvédelem – 17 02. alcím: Fogyasztóvédelem
1.3.        A javaslat/kezdeményezés
típusa 
¨ A
javaslat/kezdeményezés új intézkedésre irányul 
¨ A javaslat/kezdeményezés
kísérleti projektet/előkészítő intézkedést követő új
intézkedésre[23]
irányul
X A javaslat/kezdeményezés a jelenlegi
intézkedés meghosszabbítására irányul 
¨ A
javaslat/kezdeményezés új intézkedésnek megfelelően módosított
intézkedésre irányul 
1.4.        Célkitűzések
1.4.1.     A javaslat/kezdeményezés által
érintett többéves bizottsági stratégiai célkitűzések 
A javaslat a termékbiztonságba vetett fogyasztói bizalom
növelésével és az egységes piac működésének javításával hozzájárul az
Európai Unió tízéves növekedési programjának, az „Európa 2020” stratégiának a
megvalósításához.
1.4.2.     Meghatározott
célkitűzés(ek) és érintett tevékenység(ek) a tevékenységalapú irányítás/tevékenységalapú
költségvetés-tervezés keretében 
A
SANCO Főigazgatósághoz kapcsolódó konkrét célkitűzés: A
termékbiztonság hatékony piacfelügyelet révén történő megszilárdítása és
fokozása az egész Unióban
1.4.3.     Várható eredmény(ek) és
hatás(ok)
Tüntesse fel, milyen
hatásokat gyakorolna a javaslat/kezdeményezés a kedvezményezettekre/az érintett
népességre.
Fogyasztókra:
megerősödött bizalom az egységes piacon rendelkezésre bocsátott
fogyasztási cikkek biztonságosságával kapcsolatban.
Gazdasági
szereplőkre: egyértelműbb szabályok a gyártókra, importőrökre és
forgalmazókra háruló kötelezettségek tekintetében. 
Hatóságokra:
egyértelmű jogi keret az általános biztonsági követelmény és a gazdasági
szereplőkre háruló kötelezettségek érvényre juttatása tekintetében és a
(veszélyes) fogyasztási cikkek jobb azonosíthatósága.
1.4.4.     Eredmény- és hatásmutatók 
Tüntesse fel a
javaslat megvalósításának nyomon követését lehetővé tevő mutatókat.
A
jelen rendelet hatálya alá tartozó, a RAPEX-rendszeren keresztül bejelentett
nyomon követhető/nem nyomon követhető fogyasztási cikkek aránya.
Az
európai szabványügyi szervezeteknek adott megbízások száma és az új rendelet
értelmében az Európai Unió Hivatalos Lapjában hivatkozott európai szabványok
száma.
1.5.        A javaslat/kezdeményezés
indoklása 
1.5.1.     Rövid vagy hosszú távú
szükséglet(ek) 
A
cél az egységes piacon elérhető biztonságos árukhoz kapcsolódó egységes
szabályozási keret létrehozása. A rendeletnek megoldást kell hoznia a
piacfelügyeleti szabályok és a gazdasági szereplőkre háruló
kötelezettségek különböző uniós jogszabályokban (2001/95/EK irányelv, 765/2008/EK
rendelet és ágazatspecifikus uniós harmonizációs jogszabályok) való
meghatározásából adódó szétaprózottságra, amely zavart kelt úgy a gazdasági
szereplők, mint a nemzeti hatóságok oldalán, és nagymértékben akadályozza
az Unión belüli piacfelügyeleti tevékenységek hatékonyságát.
Számos
más intézkedéssel együtt az I. és II. egységes piaci intézkedéscsomag az
általános termékbiztonságról szóló irányelvnek a termékbiztonsági és
piacfelügyeleti csomag részeként történő felülvizsgálatát a növekedés
fokozásához és a munkahelyteremtéshez hozzájáruló fontos kezdeményezésként
jelölte meg.
1.5.2.     Az uniós részvételből
adódó többletérték
A
2001/95/EK irányelv javasolt felülvizsgálata, amely beépíti a Lisszaboni
Szerződés módosításait is, csak uniós szinten valósítható meg. A javaslat
az Európai Unió működéséről szóló szerződés (EUMSZ) 114. cikkén
alapul, amelyre az EUMSZ 169. cikke is hivatkozik az európai fogyasztók
egészségének és biztonságának magas szintű védelme és a fogyasztási cikkek
belső piacának megteremtése érdekében. 
Az
Európai Unióról szóló szerződés 5. cikkében foglalt arányosság és
szubszidiaritás elvének megfelelően ez a javaslat nem lépi túl a szóban
forgó célkitűzések eléréséhez szükséges mértéket.
1.5.3.     Hasonló, korábbi tapasztalatok
tanulsága
Az
európai szabványoknak a 2001/95/EK irányelv céljaira való felhasználása
nehézkes és jelentős erőforrásokat igényel. A javaslat célja az
eljárások leegyszerűsítése.
A
2001/95/EK irányelvnek az olyan fogyasztási cikkekre való piacfelügyeleti célú
alkalmazása, amelyekre ágazatspecifikus jogszabályok is vonatkoznak, nem volt
minden esetben világos, amit a javaslat orvosolni kíván.
1.5.4.     A javaslatnak az egyéb
pénzügyi eszközökkel való összeegyeztethetősége és esetleges szinergiája
Ez
a javaslat a termékbiztonsági és piacfelügyeleti csomag részét képezi, így
teljes mértékben összeegyeztethető a termékek piaci felügyeletére
vonatkozó európai parlamenti és tanácsi rendeletre irányuló javaslattal.
A
javaslat összhangba hozza a fogalommeghatározásokat és a gazdasági
szereplők kötelezettségeit a 2008-ban elfogadott új jogszabályi kerettel.
Ezért összeegyeztethető az Európai Parlament és a Tanács által jelenleg
tárgyalt, az ágazati uniós harmonizációs jogszabályokkal kapcsolatos
„összehangolási csomaggal”.
Az
európai szabványokkal kapcsolatos rendelkezések összeegyeztethetők az
európai szabványosításról szóló, nemrégiben elfogadott 1025/2012/EU
rendelettel.
1.6.        A fellépés és a pénzügyi
hatás időtartama 
¨ Korlátozott időtartamra vonatkozó javaslat/kezdeményezés
–     
¨  A javaslat/kezdeményezés az ÉÉÉÉ[HH/NN] és ÉÉÉÉ[HH/NN] közötti
időtartamra vonatkozik 
–     
¨  Pénzügyi hatás ÉÉÉÉ-tól/-től ÉÉÉÉ-ig 
X A javaslat/kezdeményezés határozatlan
időtartamra vonatkozik
–     
Beindítási időszak: ÉÉÉÉ-tól/-től ÉÉÉÉ-ig
–     
majd a végrehajtás rendes ütemben folytatódik
tovább.
1.7.        Tervezett irányítási
módszer(ek)[24] 
X Centralizált igazgatás közvetlenül
a Bizottság által 
X Centralizált igazgatás közvetetten
a következőknek történő hatáskör-átruházással:
–     
x   végrehajtó ügynökségek 
–     
¨  a Közösségek által létrehozott szervek[25] 
–     
¨  tagállami közigazgatási/közfeladatot ellátó szervek 
–     
¨  az Európai Unióról szóló szerződés V. címe értelmében külön
intézkedések végrehajtásával megbízott, a költségvetési rendelet 49. cikke
szerinti vonatkozó jogalapot megteremtő jogi aktusban meghatározott
személyek 
¨ Megosztott irányítás a tagállamokkal 
¨ Decentralizált irányítás harmadik országokkal 
¨ Nemzetközi szervezetekkel közös irányítás (nevezze meg)
Egynél több igazgatási
módszer feltüntetése esetén kérjük, adjon részletes felvilágosítást a
„Megjegyzések” rovatban.
Megjegyzések: 
A
javasolt rendelet végrehajtását a Bizottság általi centralizált, közvetlen
igazgatással kell biztosítani. 
A
javasolt rendelettel kapcsolatos irányítási feladatok részeként sor kerülhet az
Egészség- és Fogyasztóügyi Végrehajtó Ügynökség bevonásával hozott
intézkedésekre is, amely a 2002. december 19-i 58/2003/EK tanácsi rendelet[26] szerint megbízható egyes, a
közösségi programokkal kapcsolatos feladatokkal. A Bizottság[27] a fogyasztóvédelmi politikára
vonatkozó közösségi cselekvési program (2007–2013) irányításához szükséges
végrehajtási feladatokkal bízta meg az Egészség- és Fogyasztóügyi Végrehajtó
Ügynökséget. Ezért a Bizottság úgy határozhat, hogy az Egészség- és
Fogyasztóügyi Végrehajtó Ügynökséget megbízza a 2014–2020 közötti
fogyasztóvédelmi program irányításához szükséges végrehajtási feladatokkal is,
amely elfogadása után a termékbiztonsághoz kapcsolódó közbeszerzések és
támogatások jogalapjaként fog szolgálni.
A
programra vonatkozó tervezett megbízás az Egészség- és Fogyasztóügyi Végrehajtó
Ügynökségnek már korábban kiadott feladatokhoz fog társulni.
2.           IRÁNYÍTÁSI INTÉZKEDÉSEK 
2.1.        A nyomon követésre és a
jelentéstételre vonatkozó rendelkezések 
Ismertesse a
rendelkezések gyakoriságát és feltételeit.
Az általános termékbiztonságról szóló irányelvvel
foglalkozó bizottság (amely a javasolt rendelet nyomán a 182/2011/EU rendelet
szerinti bizottsággá fog átalakulni), valamint a jelenlegi szakértői
csoportok és/vagy az egységes piacfelügyeleti rendeletre vonatkozó javaslatban
indítványozott Európai Piacfelügyeleti Fórum rendszeres
fórumot biztosít majd az új rendelet végrehajtásával kapcsolatos kérdések
megvitatására.
A javaslat indítványozza, hogy a Bizottság ellenőrizze
a rendelet végrehajtását, és tegyen jelentést az Európai Parlamentnek és a
Tanácsnak.
2.2.        Irányítási és
kontrollrendszer 
2.2.1.     Felismert kockázat(ok) 
A
csomag részét képező két javaslat (az általános termékbiztonságról és a
piacfelügyeletről) a jogalkotási tárgyalások során elválik egymástól, nem
párhuzamosan halad.
2.2.2.     Tervezett ellenőrzési
eszköz(ök) 
A
hatálybalépésről szóló rendelkezések a két javaslatban egymáshoz
kötődnek.
2.3.        A csalások és a
szabálytalanságok megelőzésre vonatkozó intézkedések 
Adja meg a
meglévő vagy tervezett megelőző és védelmi intézkedéseket.
Valamennyi
szabályozási ellenőrző mechanizmus alkalmazása mellett a DG SANCO egy
csalás elleni stratégiát is kidolgoz a Bizottság 2011. június 24-én elfogadott
új csalás elleni stratégiájának (CAFS) megfelelően többek között annak
biztosítása érdekében, hogy a belső csalás megelőzését célzó
ellenőrzései teljes mértékben összhangban legyenek a CAFS stratégiával, és
a csalással kapcsolatos kockázatkezelési megközelítése a csalás kockázatát
magában hordozó területek azonosítására és a megfelelő válaszlépésekre
irányuljon. Amennyiben szükséges, hálózati csoportok és a fogyasztóvédelmi
programmal kapcsolatos csalási esetek kivizsgálását szolgáló megfelelő
informatikai eszközök létrehozására kerül sor. Elsősorban olyan
intézkedésekre kerül majd sor, mint például a következők:
-
a fogyasztóvédelmi program végrehajtásából eredő határozatok,
megállapodások és szerződések kifejezetten felhatalmazzák a Bizottságot, a
Számvevőszéket és az OLAF-ot pénzügyi ellenőrzések, helyszíni
ellenőrzések és vizsgálatok elvégzésére;
-
az ajánlati felhívás/tender értékelési szakaszában az ajánlattevőket a
nyilatkozatokon alapuló közzétett kizárási kritériumok és a korai
előrejelző rendszer (EWS) alapján ellenőrzik;
-
a költségvetési rendelet előírásainak megfelelően a költségek
elszámolhatóságára vonatkozó szabályokat le fogják egyszerűsíteni.
-
a szerződések kezelésében részt vevő munkatársak és a
kedvezményezettek nyilatkozatait a helyszínen ellenőrző
könyvvizsgálók és ellenőrök a csalással és szabálytalanságokkal
kapcsolatosan rendszeres képzésben részesülnek.
3.           A JAVASLAT/KEZDEMÉNYEZÉS
BECSÜLT PÉNZÜGYI HATÁSA 
3.1.        A kiadások a többéves
pénzügyi keret mely fejezetét/fejezeteit és a költségvetés mely kiadási
tételét/tételeit érintik? 
·      Jelenlegi költségvetési kiadási tételek 
A többéves pénzügyi keret fejezetei, azon belül
pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám [Megnevezés.......................................] || Diff./nem diff. ([28]) || EFTA[29]-országokból ||  tagjelölt országokból[30] || harmadik országokból || a költségvetési rendelet 18. cikke (1) bekezdésének aa) pontja értelmében 
 3. fejezet: Biztonság és állampolgárság || 17.01.04.01 A 2014–2020 közötti időszak fogyasztóvédelmi programjának igazgatási költségei. || nem diff. || IGEN || NEM || NEM || NEM 
·      Létrehozandó új költségvetési tételek
A többéves pénzügyi keret fejezetei, azon belül
pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám [Fejezet.....................................................] || Diff./nem diff. || EFTA-országokból || tagjelölt országokból || harmadik országokból || a költségvetési rendelet 18. cikke (1) bekezdésének aa) pontja értelmében 
 3. fejezet: Biztonság és állampolgárság || 17 02 01 Fogyasztóvédelmi program 2014–2020 || diff. || IGEN || IGEN || NEM || NEM 
3.2.        A kiadásokra gyakorolt
becsült hatás 
3.2.1.     A kiadásokra gyakorolt becsült
hatás összegzése[31] 
millió EUR jelenlegi árakon (három tizedesjegyig)
 A többéves pénzügyi keret fejezete: || 3 || Biztonság és állampolgárság 
 Főigazgatóság: SANCO ||   ||   || 2015 || 2016 || 2017 || 2018 || 2019 || 2020 || ÖSSZESEN 
  Operatív előirányzatok ||   ||   ||   ||   ||   ||   ||   
 Költségvetési tétel száma 17.02.01 || Kötelezettségvállalási előirányzatok || (1) || 1,107 || 1,189 || 1,272 || 1,356 || 1,443 || 1,530 || 7,897 
 Kifizetési előirányzatok || (2) || 0,554 || 1,148 || 1,230 || 1,314 || 1,400 || 2,251 || 7,897 
 Bizonyos egyedi programok keretéből finanszírozott  igazgatási előirányzatok[32] ||   ||   ||   ||   ||   ||   ||   
 Költségvetési tétel száma: 17.01.04.01 || Kötelezettségvállalási előirányzatok || (1a) || 0,094 || 0,094 || 0,094 || 0,094 || 0,094 || 0,094 || 0,564 
 Kifizetési előirányzatok || (2a) || 0,094 || 0,094 || 0,094 || 0,094 || 0,094 || 0,094 || 0,564 
   ||   ||   ||   ||   ||   ||   ||   ||   ||   
 A SANCO Főigazgatósághoz tartozó előirányzatok ÖSSZESEN || Kötelezettségvállalási előirányzatok || =1+1a || 1,201 || 1,283 || 1,366 || 1,450 || 1,537 || 1,624 || 8,461 
 Kifizetési előirányzatok || =2+2a || 0,648 || 1,242 || 1,324 || 1,408 || 1,494 || 2,345 || 8,461 
  Operatív előirányzatok ÖSSZESEN || Kötelezettségvállalási előirányzatok || (3) || 1,107 || 1,189 || 1,272 || 1,356 || 1,443 || 1,530 || 7,897 
 Kifizetési előirányzatok || (4) || 0,554 || 1,148 || 1,230 || 1,314 || 1,400 || 2,251 || 7,897 
  Bizonyos egyedi programok keretéből finanszírozott igazgatási előirányzatok ÖSSZESEN || (5) || 0,094 || 0,094 || 0,094 || 0,094 || 0,094 || 0,094 || 0,564 
 A többéves pénzügyi keret 3. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || =3+ 5 || 1,201 || 1,283 || 1,366 || 1,450 || 1,537 || 1,624 || 8,461 
 Kifizetési előirányzatok || =4+ 5 || 0,648 || 1,242 || 1,324 || 1,408 || 1,494 || 2,345 || 8,461 
 A többéves pénzügyi keret fejezete: || 5 || „Igazgatási kiadások” 
millió EUR jelenlegi árakon (három tizedesjegyig)
   ||   ||   || 2015 || 2016 || 2017 || 2018 || 2019 || 2020 || ÖSSZESEN 
   ||   ||   ||   ||   ||   ||   ||   
  Humánerőforrás || 0,524 || 0,524 || 0,524 || 0,524 || 0,524 || 0,524 || 3,144 
  Egyéb igazgatási kiadások (kiküldetések és ülések) || 0,069 || 0,069 || 0,069 || 0,069 || 0,069 || 0,069 || 0,414 
 ÖSSZESEN || Előirányzatok || 0,593 || 0,593 || 0,593 || 0,593 || 0,593 || 0,593 || 3,558 
 A többéves pénzügyi keret 5. FEJEZETÉHEZ tartozó előirányzatok ÖSSZESEN || (Összes kötelezettségvállalási előirányzat  = Összes kifizetési előirányzat) || 0,593 || 0,593 || 0,593 || 0,593 || 0,593 || 0,593 || 3,558 
millió EUR jelenlegi árakon (három tizedesjegyig)
   ||   ||   || 2015 || 2016 || 2017 || 2018 || 2019 || 2020 || ÖSSZESEN 
 A többéves pénzügyi keret 1–5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 1,794 || 1,876 || 1,959 || 2,043 || 2,130 || 2,217 || 12,019 
 Kifizetési előirányzatok || 1,241 || 1,835 || 1,917 || 2,001 || 2,087 || 2,938 || 12,019 
3.2.2.     Az operatív
előirányzatokra gyakorolt becsült hatás: 
–     
A javaslat/kezdeményezés az alábbi operatív
előirányzatok felhasználását vonja maga után:
Kötelezettségvállalási előirányzatok, millió euróban
a jelenlegi árakon (három tizedesjegyig)
 Tüntesse fel a célkitűzéseket és a teljesítéseket   ò ||   ||   || 2015 || 2016 || 2017 || 2018 || 2019 || 2020 || ÖSSZESEN 
   || 
 Teljesítés típusa[33] || A teljesítés átlagköltsége || Teljesítések  száma || Költség || Teljesítések  száma || Költség || Teljesítések  száma || Költség || Teljesítések  száma || Költség || Teljesítések  száma || Költség || Teljesítések  száma || Költség || Összes teljesítés száma || Összes  költség 
 MEGHATÁROZOTT CÉLKITŰZÉS: A termékbiztonság hatékony piacfelügyelet révén történő megszilárdítása és fokozása az egész Unióban ||   ||   ||   ||   ||   ||   ||   ||   ||   ||   ||   ||   ||   ||   || 
 - Teljesítés ||   ||   ||   ||   ||   ||   ||   ||   ||   ||   ||   ||   ||   ||   ||   ||   || 
 Termékbiztonság: tud. tanácsadás, nemzetközi együttműködés, a termékbiztonság ellenőrzése és értékelése, tudásalap ||   || 1,316 || 4 || 1,107 || 4 || 1,189 || 4 || 1,272 || 4 || 1,356 || 4 || 1,443 || 4 || 1,530 || 24 || 7,897 || 
 Konkrét célkitűzés részösszege: a termékbiztonság hatékony piacfelügyelet révén történő megszilárdítása és fokozása az egész Unióban || 4 || 1,107 || 4 || 1,189 || 4 || 1,272 || 4 || 1,356 || 4 || 1,443 || 4 || 1,530 || 24 || 7,897 || 
 ÖSSZES KÖLTSÉG || 4 || 1,107 || 4 || 1,189 || 4 || 1,272 || 4 || 1,356 || 4 || 1,443 || 4 || 1,530 || 24 || 7,897 || 
3.2.3.     Az igazgatási
előirányzatokra gyakorolt becsült hatás:
3.2.3.1.  Összefoglalás 
–     
A javaslat/kezdeményezés az alábbi igazgatási
előirányzatok felhasználását vonja maga után:
millió EUR jelenlegi
árakon (három tizedesjegyig)
   || 2015 || 2016 || 2017 || 2018 || 2019 || 2020 || ÖSSZESEN 
 A többéves pénzügyi keret  5. FEJEZETE ||   ||   ||   ||   ||   ||   ||   
 Humánerőforrás || 0,524 || 0,524 || 0,524 || 0,524 || 0,524 || 0,524 || 3,144 
 Egyéb működési kiadások || 0,069 || 0,069 || 0,069 || 0,069 || 0,069 || 0,069 || 0,414 
 A többéves pénzügyi keret  5. FEJEZETE || 0,593 || 0,593 || 0,593 || 0,593 || 0,593 || 0,593 || 3,558 
 A többéves pénzügyi keret 5. FEJEZETÉHEZ[34]  nem tartozó előirányzatok ||   ||   ||   ||   ||   ||   ||   
 Humánerőforrás || 0 || 0 || 0 || 0 || 0 ||   || 0 
 Egyéb igazgatási  kiadások || 0,094 || 0,094 || 0,094 || 0,094 || 0,094 || 0,094 || 0,564 
 A többéves pénzügyi keret  5. FEJEZETÉHEZ nem tartozó előirányzatok || 0,094 || 0,094 || 0,094 || 0,094 || 0,094 || 0,094 || 0,564 
 ÖSSZESEN || 0,687 || 0,687 || 0,687 || 0,687 || 0,687 || 0,687 || 4,122 
3.2.3.2.   Becsült
humánerőforrás-szükségletek 
–     
A javaslat/kezdeményezés az alábbi
humánerőforrások felhasználását vonja maga után:
millió EUR jelenlegi árakon (három tizedesjegyig)
   || 2015 || 2016 || 2017 || 2018 || 2019 || 2020 || ÖSSZESEN 
 17 01 01 01 (a központban és a bizottsági képviseleteken) || 0,524 || 0,524 || 0,524 || 0,524 || 0,524 || 0,524 || 3,144 
 XX 01 01 02 (küldöttségeknél) || 0 || 0 || 0 || 0 || 0 ||   ||   
 XX 01 05 01 (közvetett kutatás) || 0 || 0 || 0 || 0 || 0 ||   ||   
 10 01 05 01 (közvetlen kutatás) || 0 || 0 || 0 || 0 || 0 ||   ||   
 XX 01 02 01 (AC, END, INT a teljes keretből) || 0 || 0 || 0 || 0 || 0 ||   ||   
 XX 01 02 02 (CA, INT, JED, LA és SNE a küldöttségeknél) || 0 || 0 || 0 || 0 || 0 ||   ||   
 XX 01 04 yy [35] || - a központban[36] || 0 || 0 || 0 || 0 || 0 ||   ||   
 - a küldöttségeknél || 0 || 0 || 0 || 0 || 0 ||   ||   
 XX 01 05 02 (CA, INT, SNE közvetett kutatásban) || 0 || 0 || 0 || 0 || 0 ||   ||   
 10 01 05 02 (CA, INT, SNE közvetlen kutatásban) || 0 || 0 || 0 || 0 || 0 ||   ||   
 Egyéb költségvetési tételek (kérjük megnevezni) || 0 || 0 || 0 || 0 || 0 ||   ||   
 ÖSSZESEN || 0,524 || 0,524 || 0,524 || 0,524 || 0,524 || 0,524 || 3,144 
XX az érintett
szakpolitikai terület vagy költségvetési cím.
A
humánerőforrás-igényeknek az adott főigazgatóság rendelkezésére
álló, az intézkedés irányításához rendelt és/vagy az adott
főigazgatóságon belül átcsoportosított személyzettel kell eleget
tenni. A források adott esetben a meglévő költségvetési korlátok
betartása mellett kiegészíthetők az éves elosztási eljárás keretében az
irányító főigazgatósághoz rendelt további juttatásokkal. A szükséges
erőforrások a végrehajtó ügynökségek által elvégzendő feladatok
figyelembevétele nélkül vannak feltüntetve. A javaslat nem eredményezi a
végrehajtó ügynökségnél már felhasznált erőforrások mennyiségének
növekedését.
Az elvégzendő
feladatok leírása:
 Tisztviselők és ideiglenes alkalmazottak || Adminisztrátorok: ·         Biztosítják, ellenőrzik és jelentésben összegzik a termékbiztonsággal kapcsolatos uniós szakpolitikák megfelelő végrehajtását és alkalmazását. ·         Nyomon követik a termékbiztonsággal kapcsolatos szakpolitikai fejleményeket és a tagállamok közötti információcserét. ·         A Bizottság képviseletében részt vesznek a termékbiztonsággal kapcsolatos komitológiai üléseken és szakértői csoportokban. ·         Kezdeményezéseket azonosítanak és indítanak a fogyasztási cikkek biztonságosságáról szóló rendelet keretében a fogyasztási cikkek egységes és magas szintű biztonságának szavatolása érdekében, különös tekintettel a szabványosítási megbízásokra és a szabványoknak és specifikációknak a rendelet alkalmazásának támogatása érdekében történő értékelésére. Asszisztensek: ·         Adminisztratív támogatást nyújtanak a komitológiai bizottság és a szakértői csoportok működéséhez. ·         A termékbiztonság területén tevékenykedő belső és külső kapcsolattartókkal és érdekelt felekkel való kommunikációhoz kötődő feladatokat látnak el. ·         Segítenek a pályázati felhívások közzétételében, felügyeletében és nyomon követésében, valamint a szerződések elkészítésében. 
3.2.4.     A jelenlegi többéves pénzügyi
kerettel való összeegyeztethetőség 
–     
X  A javaslat/kezdeményezés összeegyeztethető
a 2014–2020 közötti időszakra vonatkozó új, a Bizottság által javasolt
többéves pénzügyi kerettel.
–     
¨  A javaslat/kezdeményezés miatt a többéves pénzügyi keret vonatkozó
fejezetének átdolgozása szükséges.
Fejtse ki, miként kell átprogramozni a pénzügyi
keretet: tüntesse fel az érintett költségvetési tételeket és a megfelelő összegeket.
NA
–     
¨  A javaslat/kezdeményezés miatt szükség van a rugalmassági eszköz
alkalmazására, vagy a többéves pénzügyi keret felülvizsgálatára[37].
Fejtse ki a szükségleteket: tüntesse fel az érintett
fejezeteket és költségvetési tételeket és a megfelelő összegeket. NA
3.2.5.     Harmadik felek hozzájárulásai 
–     
A javaslat nem irányoz elő harmadik felek
általi társfinanszírozást 
3.3.        A bevételre gyakorolt becsült
pénzügyi hatás: 
–     
X  A javaslatnak az árbevételre nincs pénzügyi
hatása. 
[1]               HL L 11, 2002.1.15., 4. o.
[2]               HL L 218, 2008.8.13., 30. o.
[3]               A 765/2008/EK rendelet és a termékek forgalomba
hozatalának közös keretrendszeréről szóló, 2008. július 9-i 768/2008/EK
európai parlamenti és tanácsi határozat, HL L 218, 2008.8.13., 82. o.
[4]               A Bizottság elfogadta 2011. november 21-én,
http://ec.europa.eu/enterprise/policies/single-market-goods/internal-market-for-products/new-legislative-framework/index_en.htm.
[5]               Az Európai Parlament és a Tanács 1025/2012/EU rendelete
(2012. október 25. ), HL L 316, 2012.11.14., 12. o.
[6]               COM(2011)206 végleges.
[7]               COM(2012)573 final.
[8]               Lásd a 3. lábjegyzetet.
[9]               HL L 218, 2008.8.13., 82. o.
[10]             Lásd az 5. lábjegyzetet.
[11]             HL L 124, 2003.5.20., 36. o.
[12]             HL C […], […], […] o.
[13]             HL L 11, 2002.1.15., 4. o.
[14]             HL L […], […], […] o.
[15]             HL L 338, 2004.11.13., 4. o.
[16]             HL L 218, 2008.8.13., 82. o.
[17]             HL L 192, 1987.7.11., 42. o.
[18]             HL L 281, 1995.11.23., 31. o.
[19]             HL L 316, 2012.11.14., 12. o.
[20]             HL L 55, 2011.2.28., 13. o.
[21]             HL L 302, 1992.10.19., 1. o.
[22]             TAI: ABM (Activity Based Management), tevékenységalapú költségvetés-tervezés:
ABB (Activity Based Budgeting).
[23]             Amint azt a költségvetési rendelet 49. cikke (6)
bekezdésének a) vagy b) pontja említi.
[24]             Az egyes irányítási módszerek ismertetése, valamint a
költségvetési rendeletben szereplő megfelelő hivatkozások
megtalálhatók a BudgWeb honlapon:           
http://www.cc.cec/budg/man/budgmanag/budgmanag_en.html
[25]             Amint azt a költségvetési rendelet 185. cikke említi.
[26]             HL L 11, 2003.1.16., 1. o.
[27]             2008. szeptember 9-i C(2008) 4943 bizottsági határozat.
[28]             Diff. = differenciált előirányzatok /Nem diff. = nem
differenciált előirányzatok
[29]             EFTA: Európai Szabadkereskedelmi Társulás. 
[30]             Tagjelölt országok, és adott esetben a nyugat-balkáni
potenciális tagjelölt országok.
[31]             A jogalkotási folyamat eredményétől függő, az
új, 2014–2020 közötti többéves pénzügyi keretre vonatkozó bizottsági javaslaton
alapuló összegek.
[32]             Technikai és/vagy igazgatási segítségnyújtás, valamint
uniós programok és/vagy intézkedések végrehajtásához biztosított kiadások
(korábban: BA-tételek), közvetett kutatás, közvetlen kutatás.
[33]             A teljesítés a fogyasztási cikkek magas szintű
biztonságosságának a megteremtését jelenti. Nehéz lenne ennél részletesebben
lebontott számszerű értékeket meghatározni; megbízható adatok hiányában
nem adható meg a piacon megtalálható nem biztonságos termékek abszolút vagy
relatív célszáma. A RAPEX-bejelentések száma nem feltétlenül tükrözi a piacon
fellehető nem biztonságos termékek számát. A RAPEX-bejelentések növekvő
száma a hatékonyabb piaci felügyeletre és kevesebb nem biztonságos termékre
egyaránt utalhat.
[34]             Technikai és/vagy igazgatási segítségnyújtás, valamint
uniós programok és/vagy intézkedések végrehajtásához biztosított kiadások
(korábban: BA-tételek), közvetett kutatás, közvetlen kutatás.
[35]             Az operatív
előirányzatoknál a külső személyzetre részleges
felső határérték vonatkozik (korábban: BA-tételek).
[36]             Elsősorban a strukturális alapok, az Európai
Mezőgazdasági Vidékfejlesztési Alap (EMVA) és az Európai Halászati Alap
(EHA) esetében.
[37]             Lásd az intézményközi megállapodás 19. és 24. pontját.